
AD VIRGILIUM. 

(Continuantur e Mnemosyne Vol. X. pag. 49.) 



GEORGICON LIBER I. 

I. 1—7. 

Quid faciat laetas segetes , quo sidere terram 
Vertere, Maecenas, ulmisque adiungere vites 
Conveniat ; quae cura boum, qui cultus habendo 
Sit pecori; apibus quanta experientia parcis 
Hinc canere incipiam. Vos, o clarissima mundi 
Lumina, labentem coelo quae ducitis annum; sq. 
Non satis intelligo, cur hic Maecenatem ita alloquatur. Ser- 
vius dicit : // Hi libri didascalici sunt. Unde necesse est , ut 
ad aliquem scribantur. Nam praeceptum et doctoris et disci- 
puli personam requirit. TJnde ad Maecenatem scribit; sicut 
Hesiodus ad Persen , Lucretius ad Memmium." Sed Maece- 
nas non est discipulus Virgilii, qui docet agricolas. Ergo et 
Augustum orat, ut secum ignaros viae agrestes miseretur. Ita, 
si vis , Augustus et Virgilius sunt doctores , agrestes discipuli. 
Persei quoque et Meramii longe alia est ratio. Hesiodus 
operibus et diebus varia immiscet praecepta, fratremque Persen, 
ut pater filium, ad vitam prudentem hortatur, eumque saepe 
alloquitur. Lucretius multa de Memmio addit, ex quibus 
apparet, cur ei suum carmen miserit. Praeterea, ut Hesiodus 
prius Musas, ita Lucretius Venerem vocat, eamque sociam 
scribendis versibus esse studet, quos de rerum natura pangere 
conabatur Memmiadae suo, 

Mkem. X. (Nov. Seb. I.) 8 

quem, tu Dea, tempore in omni 
Omnibus ornatum voluisti excellere rebus. 
Deinde eundera Memmium rogat, ut, semotus a curis, va- 
cuas aures praebeat, nec sua dona, prius quam intellexerit, 
spernat. Hesiodus et Lucretius adeo revera docent, ille Persen , 
liic Memmium. At Virgilius Maecenatem nudo tantum no- 
mine, et semel, in toto hoc libro primo, appellat, idque 
ante Deos et Augustum. Maecenas, credo, istum honorem 
rccusasset, neque Augustus aequo animo tulisset. Nec vero 
in ipsum Virgilium tam imprudens rusticitas cadebat. Maece- 
natem in libris sequentibus longe aliter habuit. Laudavit, et 
auxilium imploravit, ut Maecenatem ab eleganti et humano 
poeta laudari oportebat. Tale aliquid in principio totius operis 
cxspectassem ; quaraquam vel sic, ante Deos et Augustum, 
fuisset alienum. Nunc illa vertere, Maecenas , et vos o claris- 
sima mundi lumina, et versus sequentes, magna venustate et 
gravitate conspicui, transitum habent adeo subitum, ut poeta 
quasi turbine ex media Scythia in Aethiopiam translatus esse 
videatur. Coniicio eum scripsisse: 

Quid faciat laetas segetes , quo sidere terram 
Vertere, Aminaeas ulmisque adiungere vites 
Conveniat. 
Virgilius herbas, arbores, poma, animalia, epithetis, a regione, 
ubi praestantissima nascuntur, ornat. Ita statim pocula Ache- 
loia, Chaoniam glandem, grues Strymonias nominat. Vites Ami- 
naeas in II, 97. laudat: 

Sunt et Aminaeae vites, firmissima vina, 
Tmolius assurgit quibus, et rex ipse Phanaeus. 
Quam facile ex Aminaeas oriri potuerit Maecenas , apparet, 
si cogitas, longe minus fuisse notum illud, quam Maecenas: 
Maecenatem in aliis libris omnibus appellari, denique librarios 
centies errasse in transponendis literis, et ipsum Maecenas 
saepe scribi Micaenas. 

Heynius ad II Georg. 39, annotavit: //Proposito quasi ar- 
gumento libri, ad cius pertractationem Maecenatem invocat; 
commodiore loco , quam si paullo ante Bacclio subiunxisset 
privatum hominem. Nam Caesarem recte ultimo post Deos 
loco ponebat I Georg. 24, sq." Licet invocare et alloqui non 

sint idem, miror tamen Heynium hic nihil annotasse, adeo- 
que omnia iudicasse commoda. 
I. 24, 25. 

Tuque adeo, quem mox quae sint habitura deorum 

Concilia, incertum est; 
Multi interpretes , suorum quisque scriptorum , de adverbiis 
mox , postea, nuper , disputaverunt, ita ut iis nunc brevius 
nunc longius temporis spatium esse tribuendum contenderent. 
Et ita est. Sententia loci significationem constituit: viden- 
dum modo, in qua re tempus agatur. Mox nunc ad nos 
pertinet. Hoc a breviore spatio ad longissimum accommodare 
dimcile est, nisi in rebus diu ante memoriam nostram gestis, 
quaa cunctas deinceps animo complectimur , ut eodem tem- 
pore statim una post alteram accidisse videatur. Valet hoc 
inprimis in commemoratione rerum gravis momenti historica. 
Tunc annorum, quotquot medii intercesserint , minor ratio 
habetur. Ita, credo, explicari potest, quando eiusmodi ad- 
verbia de totis quoque saeculis usurpantur. Videamus an Yir- 
gilius hic recte scripserit mox habitura. Augustus fortasse 
annos habebat triginta. Huic adolescenti dicit: concilia dco- 
rum te mox habitura sunt. Quid hoc est aliud, nisi: brevi 
deus fies. Iam deus fieri et mori idem est. Ergo dicit : brevi 
moriere, inter deos quidem relatus, moriere tamen. Deus fieri, 
divus esse, a moriendo nunquam seiungebatur. Hinc Vespasia- 
nus in morbi accessione, ut refert Suetonius, iocans: ut puto, 
Deus fio. Et Nero , boletum , quo Claudium fecerat Deum , 
vocabat cibum Deorum. Apud Tacitum XV Annal. 74. Cerialis 
Anicius D. Neroni templum decrevit tamquam mortale fastigium 
egresso, et venerationem hominum merito. Quod quidem quorun- 
dam dolo ad omina sui exitus vertebatur. Nam Deum honor 
Principi non ante habetur , quam agere inter homines desierit. 
Octavianus, credo, si legisset mox habitura, dixisset: cavebo 
ne mox habitura sint , ut dixisse narratur cavebo ne tollar , quum 
Cicero adolescentem esse tollendum iudicasset. 

Iam olim fuere , quos illud mox offenderet. Servius: //Augu- 
stus vivus divinos honores emeruit. Unde male quidam cul- 
pant Virgilium, dicentes eum, aviditate laudandi, citum inte- 
ritum Augusto optasse, cum eum constet ad rem, quae nunc 

fiebat, respexisse." Enim vero, Augustus quidem praesens 
Divus habebatur, seu in eo erat ut haberetur, sed quomodo 
de homine vivente accipiantur ista : » incertum , velisne esse 
potens frugum et tempestatum, maris, an sidus, seu quidquid 
eris, iam nunc assuesce votis, tamquam Deus, vocari." Haec, 
inquam, referri non possunt ad honores Divo praesenti, et in 
mediis Romanis versanti, habitos, quaraquam ne hoc quidem 
in urbe, sed in provinciis; unice vero respiciunt futuram divi- 
nitatem Augusti ex hac statione ad coelum vocati. Illud 
autem tempus , quamvis felicissimum , omnes mortales , pro 
innato vitae amore, nunquam fere serio maturari optant, sed 
semper aliquamdiu differri cupiunt. Ergo in hoc genere adula- 
tionis omnes poetae precantur, quod Horatius precatur Augusto : 
Serus in coelum redeas, diuque Laetus intersis populo Quirini. 
Idem vovent Ovidius, Valerius Flaccus, P. Statius, Lucanus, 
Martialis, Silius, et qui non? Cupidum coelum exspectat 
Caesares, eosque terrae invidet, ipsi minus festinant, et poeta 
annos plures quam Pylios iis exoptant; Ovid. V Trist. II, 1. 
Sic habites terras , sic te desideret aether. Sic ad pacta tibi sidera 
tardus eas. Propterea inirum mihi accidit, Virgilium hic usum 
esse adverbio tam imprudenti mox , quod in hac caussa a 
propinquo exitu segregari non potest. Scripsisset potius: 

Tuque adeo , quem olim, quae sint habUura deorum 

ConciHa, incertum est; 
Tibull. III, V, 21 sq. Parcite, ait, o Dei, mihi nondum seni : 
Elysios olim liceat cognoscere campos — cum mea rugosa palle- 
bunt ora senecta. 

Dicas fere Manilium vidisse ^os* . Manil. astron. I, 390 — 393. 

Nec numerosa minus nascuntur sidera in orbe. 

Caetera non cedunt: uno vincuntur in astro 

Augusto , sidus noslro quod contigit orbi 

Caesar nunc terris, post coelo maximus auctor. 
Quod in versibus istis difficile est, omitto : solum post hic ad nos 
pertinet. Illud quoque cogitationem mortis cito venturae reiicit, 
et Augustus accipere potuit, ut ista Ovidii XV Metam. 820. 

Nec nisi cum senior Pylios impleveris annos, 

Aethereas sedes , cognataque sidera tanget. 
Sed olim magis Virgilianum puto. 

I. 47, 48. 

Illa seges demum votis respondet avari 

Agricolae. 
In unico Ms. Zulich. legitur avaris. Etiamsi in nullo legere- 
tur, tamen coniicerem avaris. Qui Virgilium norunt, et ora- 
tionem Latinam poetarum tenent, mihi, credo, assentientur. 
In tali caussa non opus est auxilio exemplorum. Nota sunt 
vota improba , modesta , alia. Vel sensus cernit. Servius: navari, 
id est, quamvis avari." Cogitabat illud Aeneidi praescriptum : 
Ut quamvis avido parerent arva colono. 
I. 54—56. 

Hic segetes, illic veniunt felicius uvae; 

Arborei foetus alibi, atque iniussa virescunt 

Gramina. 
Gramina ubique iniussa virescunt, sponte nascuntur, nisi in 
desertis aridis. Heynius : // per gramina declarari puta pascua." 
Mentio pascuorum ab boc loco est aliena. Jniussa opponuntur 
iussis , quae cura bominum virescere iubet, quae serit et colit. 
Talem curam hic non recte graminibus impendi solitam cogi- 
tes, qualem arboribus. Servius annotat, hic unum alibi deesse, 
ut fiat, atque alibi iniussa virescunt. Omissum, puto, alibi po- 
tius indicat de una eademque re agi. Lego: 

Arborei foetus alibi , atque iniussa virescunt 

Germina. 
Virg. II Georg. 332. Inque novos soles audent se germina tuto 
credere. Ubi Philargyrius : // Celsus ait germina reliquisse Vir- 
gilium: loquitur enim de omnium arborum fetu. Unde male 
quidam gramina legunt " 
I. 56—59. 

Nonne vides, croceos ut Tmolus odores, 

India mittit ebur , molles sua thura Sabaei? 

At Chalybes nudi ferrum, virosaque Pontus 

Castorea, Eliadum palmas Epiros equarum. 
Haec Latine signincant: aliae regiones mittunt odores, ebur, 
thura, alia ferrum, castorea, Epirus mittit palmas, quibus 
equae victrices in certamine Eleo coronantur. Ita Epirus est, 
quod erat Iudaea , Idume , ideo palmifera appellata , unde et 
pabnae Idumaeae apud nostrum poetam. At Epirus non est 

nobilis palmis suis, sed praestantissimis equis. Mittit adeo 
equas ad ludos Olympiacos, non palmas equarum. Heynius: 
»Palma, ut victoria, pro victore dicitur. Sic Aen. V, 339, 
terlia palma Diores." Sed exemplum non est simile. Diores 
ipse estpalma, qui subit Euryalo et Helymo. Atque ita, qui 
vincit vel vincitur, per appositionem , palma dicitur: vide Burm. 
ad 1. 1. Aeneidos. Nota sunt huiusmodi abstracta. Virgilius 
in Ecloga VI — Coridon erat certamen. Ad istam rationem 
hic equae esse debebant palmae , et Epirus mittere equas palmas. 
Quod ineptum. Portasse PALMAS mutandum in PATRIAEST. 
Latina certe legeremus: 

At Chalybes nudi ferrum, virosaque Pontus 
Castorea: Eliadum patria est Epiros equarum. 
Equae Eliades, ut equi Elei, quadrigae Eleae apud alios poe- 
tas, qui in Elide certant. Pairia , ut Virg. Georg. III, 121, 
de equo, qui patriam Epirum re/erat, fortisque Mycenas. In 
huiusmodi emendationibus semper cogitanda sunt scripturae 
compendia, fons illa mille errorum. 
I. 60—63. 

Continuo has leges aelernaque foedera certis 
Imposuit natura locis, quo tempore primum 
Deucalion vacuum lapides iactavit in orbem. 
Melius puto: 

quo tempore primos 
Deucalion vacuum lapides iactavit in orbem. 
Sic vs. 12. Tuque o, cui prima furentem Fudit equum tellus 
magno percussa tridenti. Pro primum in uno Ms. est primus ; 
vestigium sincerae lectionis. Et suavius sonat primos, quam 
primum vacuum orbem 
I. 64, 65. 

Pingue solum primus extemplu a mensibus anni 
Fortes invertant tauri. 
Heynius: nlnvortant scriptura e Medic. Verum si hic: cur 
non ubique? et si ex solo aurium iudicio; quis hoc sibi 
arroget in lingua, cuius sonos ac numeros nos nobis fingi- 
mus, non callemus!" Si roganti per rogationem respondere 
licet, rogo, cur non ubique aulai, olli, et alia eius modi? 
Probus apud Gellium N. A. XIII, 20, docet, Virgilium hic 

urbis, illic urbes, hic turrim, illic turrem scripsisse: vhomo 
rudis et aure agresti, cur, inquit, aliud alio in loco potius 
rectiusque esse dicas, non sane intelligo. Noli, inquit Probus, 
igitur laborare, utrum illorum debeas dicere, urbis an urbes. 
Nam quum id genus sis, quod video, ut sine iactura tui 
pecces, nihil perdes, utrum dixeris. His tum verbis homincm 
indocilem dimisit." Gronovius quoque ad Senecae Hippol. 339, 
vagos aurium sensus, ut oculorum, saepe mentiri, oppressa 
ratione , ex veteri poeta monet. Equidem et hic regulas quas- 
dam coDstitui posse arbitror, non illas quidem ex iudicio 
nostrorum hominum petitas, sed ex usu Romanorum, qui Latine 
scripserunt , derivatas. Vortere antiquius est quam vertere. Hinc 
iam suspicio non vana oritur, esse minus lene auditu, quam 
vertere , quia lingua Romana, ut aliae, initio erat rudis et 
dura, et sensim emolliebatur. Hic ego provocare ausim ad 
omnes, qui vetustissimos poetas legerunt, minime dubitans, 
quin fortes invortunt tauri fortius ac plenius sonare , itaque rei 
ipsi melius respondere, agnituri sint, quam fortes invertent 
tauri. Talia sunt vortice torrens , et quae sibi quisque nota- 
bit. Praeclara de omni re monuit C. Scaliger Poetices IV, 47. 
Atque hoc plane sentietur, si cogitemus tauri pronuntiari 
tbri. Est adeo pulcherrima alliteratio in tribus propemodum 
vocabulis. Quales alliterationes vetusti poetae, Ennius, Pacu- 
vius, Lucretius, alii amabant, et Virgilius hic illic retinuit, 
quo colorem sincerae antiquitatis suis versibus adspergeret, et 
sonum variaret. 
I. 69, 70. 

IUic , officiant laetis ne frugibus herbae , 
Hic, sterilem exiguus ne deserat humor arenam. 
Servius : // Ipsius manu adiecti sunt deletis duobus , quorum 
alter totus legi potuit. Illic , qfficiant segetes ne frugibus illis,- 
ex altero hoc tantum , ne deserat humor arenam." Servius ista 
accepit ex antiquioribus commentariis, v. c. Higini, non igno- 
bilis grammatici, qui, teste Gellio N. A. I, 21. habuit librum, 
gui fuit ex domo atque familia Virgilii : et Valerii Probi , docti 
hominis, quem Gellius N. A. XIII, 20, testatur usum fuisse 
exemplo libri 1 Georg. manu ipsius Virgilii correcto. 
Iam non intelligo, cur Vi gilius primum scribere potuerit: 

Jllic, officiani segeles ne frugibus illis. Talemne ei versum un- 
quam excidisse? Quid pro Hic sterilem exiguus primum scri- 
pserit, latet. Possim multa de utroque versu coniicere. Sed 
cui bono? Animadverto potius in uno Ms. legi offiant pro 
officiant. Penultimae scilicet et ante penultimae in polysylla- 
bis saepe omittebantur. Hinc multa, quae sunt corrupta, pos- 
sunt emendari. 
I. 91—93. 

Seu durut magis, et venas adstringit hiantis: 
Ne tenues pluviae, rapidive poteniia solis 
Acrior , aut Boreae penetrabile frigus adurat. 
Saepe profuit, ait Virgilius, steriles agros incendere: tum 
caussas refert, cur prodesse possit, inque iis hanc ultimam, ne 
soles aut frigus terras adurant. Recte. Sed ne pluviae , eaeque 
tenues adurant, quis probet? Interpretes alii tenues pluvias ad 
generalera notionem referunt, nocendi scilicet, eliciendam ex 
verbo adurant, et tenues variis modis explicant, alii tenues ad 
epitheta ornantia referunt, quae Latinos poetas saepe iungere 
substantivis , ubi non commodus sit eorum usus. Ego semel 
nego hoc unquam a bono poeta factum, ubi autem factum 
videtur, nos vel minus recte accipere, vel librarios corrupisse 
contendo. Hic Virgilium dedisse arbitror: 

Ne tenuent pluviae, rapidive potentia solis 
Acrior , aut Boreae penetrabUe frigus adurat. 
Si calor soluni terrarum duravit, pluviae non penetrant, sed 
diffluunt in loca humiliora, vel, si stant, deduci possunt. In 
pluviis hic cogitantur nimiae, quae agris praesertim minus 
foecundis, valde nocent, eosque tenuant. Servius: //alii tenues , 
inutiles, ieiunae, macrae, quibus contrarium pingues." No- 
strum tenuare est terras facere inutiles , ieiunas, macras. Ut 
III Georg. 129. Ipsa autetn macie tenuant armenta volentes. 
I. 100—103. 

Humida solstitia atque hiemes optate serenas 
Agricolae, hiberno laetissima pulvere farra, 
Laetus ager ; nullo tantum se Mysia cultu 
Iactat , et ipsa suas mirantur Gargara messis. 
Illa nullo cultu esse difficilia, testatur triplex, quadruplcx eru- 
ditorum hominum interpretatio. Consului Servium, Philar- 

gyrium, Heynium et Wagnerum. In nulla interpretatione 
simplicitatem versuum, Yirgilio dignorum, agnosco. Semper 
aliquid deest, quod nullo cultu cum antecedentibus coniungat. 
Fortasse poeta scripsit: 

nullo tantum se Mysia coelo 
Iactat, et ipsa suas mirantur Gargara messis. 
Optate humida solstitia et hiemes serenas. Nullum est coe- 
lum, nulla est coeli temperies, qua regnante, Mysia se tan- 
tum iactat, et Gargara se mirantur. Tempore solstitii et 
hiemis nulla est tempestas, quae magis favet segeti. Tunc 
Mysia se iactat, et Gargara suas messes ipsa mirantur. Qua 
re Mysia se iactet, ex sequenti messes intelligitur : quod nisi 
sequeretur, tamen ipsa loci sententia iudicaret esse messes, 
quibus regio fertilissima gloriaretur. Hoc coelo , ut nullis caussis 
et similia, est ablativus absolutusj ita Y Aen. 17, 18. non, 
si mihi Iupiter auctor Spondeat, hoc sperem Italiam contingere 
coelo. Quem locum cogitabat Claudian. B. Gildon. 499. Certa 
fides coeli, sed maior Honorius auctor. Honorius est maior fides, 
qui nos non iuberet vela ventis dare , nisi vanus esset metus 
tempestatis. Lucan. V, 579. Italiam, si coelo auctore recusas, 
Me pete. De fide coeli et sim. Cf. Burm. ad V. Flacc. 1 , 332. 
I. 112, 113. 

Luxuriem segetum tenera depascit in herba, 
Quum primum sulcos aequant sata. 
Servius annotat: //Sane Virgilii hoc hemistichium unum de 
invictis est." Quid significat invictis? Viri docti corrigunt, 
iniunctis, iniectis, insertis, invinctis: Burmannus interpretatur, 
unum de tam egregiis, ut nemo possit vincere, sive melius 
facere. Servius ad X Aen. 190, quod Burmannum non fugit, 
idem hemistichium affert: » Umbramque sororum. Est unum 
de his , quae habet Virgilius inimitabilia , et sua propria. Tale 
est illud III Georg 192. Sinuatque alterna volumina crurum. 
Item I, 113. Cum primum sulcos aequant sata." Burm. quam- 
quam et cogitaret de invectis, in eo tamen acquiescit, ut in- 
victum et inimitabile esse hoc hemistichium arbitretur. Quid 
Heynius velit, mihi non satis liquet. «Viro docto apud Ser- 
vium, ait, hic versus adeo se probavit, ut adscripsisse nar- 
retur: sane Virgilii hoc hemistichium unum de invictis est." 

Fortasse Heynius annotationem Burmanni obiter inspexit, 
dicentis: //manus viri docti in ora codicis sui de invinctis 
coniiciebat." Neque hic agitur de versu, sed de hemistichio. 
Ilemistichium autem est quum primum sulcos aequant sata. In 
quo nihil equidem video, quod invictum dici possit. Si rem 
spectes, et verba rem exprimentia, quid est simplicius, quam 
sata aequant sulcos? Si numeros et sonum, multa in Virgilio 
et aliis inveniuntur similia. Ergo neque invictum neque ini- 
mitabile est, quale v. c. Homericum illud ijiivet; ficoucri, quod 
Flatonem a versibus faciendis, ut fertur, deterruit. Legen- 
dum puto: sane hoc hemistichium unum de inductis est. Quid 
sit inducere, et quid eodem pertineat, optime discimus ex Sueton. 
Nerone 52. // Venere in manus meas pugillares libellique cum 
quibusdam notissimis versibus ipsius chirographo scriptis, ut fa- 
cile appareret, non translatos , aut dictante aliquo exceptos, sed 
plane, quasi a cogitante atque generante exaratos: Ua multa et 
deleta, et inducta, et superscripta inerant." Virgilius primum 
Georgica cogitavit et generavit in pugillaribus, inque iis multa 
delevit, induxit, et superscripsit. Ex pugillaribus in meliorem 
chartam emendata transtulit. Ita edebantur. Sed in exemplo, 
quod ipse habuit, semper aliquid mutavit. Deleta non ubique 
legi poterant, inducta saepe, vel adeo plerumque; superscripta 
semper. Haec et alia huiusmodi ex Servio quoque novimus. 
Interdum autem accidebat, ut versum vel hemistichium indu- 
ceret , et statim nihil supra scriberet, quia, quod vellet, non 
inveniebat. Tum , quod induxerat , reponebat : Serv. ad I Georg. 
64. Pingue solum primis extemplo a mensibus anni. i/Extemplo 
induxit et reposuit." Extemplo ei non placebat. Ergo induxit. 
Aptum aliud non in mentem veniebat, quare reposuit, idem- 
que vocabulum supra scripsit. Si extemplo delevisset et obli- 
terasset, nesciremus quid, pro reposito, prius posuisset. Multa 
in Georgicis fuere inducta: non adeo multa inducta, quibus 
non aliud esset superscriptum. Haec Servius vocat inducta. Ea 
erant inducta, et non mutata. Virgilius ea tunc, quum indu- 
cebat, in melius mutare non sciebat. Erant eo tempore immu- 
tabilia. Sic in annotatione Servii ad X Aen. 190, ex Ms. 
legendum est pro inimitabilia. Nam Servius umbram sororum 
referre non potuit ad inimitabilia , quod ipse , antiquiores Gram- 

maticos secutus, ambitiose dictum iudicet, pro arbores de 
sororibus factas. Quod ambitiose dictum est, in vitio, non 
in laude ponitur. Vide modo Quintilianum. Virgilius scri- 
pserat : 

Namque ferunt , luctu Cycnum Phaethontis amati, 
Populeas inter frondes umbramque sororum 
Dum canit et moestum Musa solatur amorem. 
Iam populeae frondes sufficiebant: has per umbram sororum 
ornare, nimis arcessitum et affectatum est, praesertim illud 
sororum. Toleratur in Seneca Herc. Oct. 187. Ubi moesta sonat 
Phaethontiadum silva sororum: in Virgilio non toleratur. Hunc 
ea, quae primo impetu effuderat, relegentem latere non potuit 
xxKotyihix. Quaesivit pro sororum aliud. Statim non invenit. In 
Aeneide umbramque sororum obliterasset, et exspectasset unum 
ex illis suis tibicinetn. Sed Georgica edidit. Ergo non in- 
veniuntur in iis hemistichia, ut in Aeneide, quam edi vetuit. 
Ea tenus Georgica dici possunt opus absolutum. Quam multa 
caeteroquin a perfectione deessent, ipse Virgilius, continuo 
delens , inducens , superscribens , ostendit. Probe hic absolu- 
tum a perfecto , quod adscendere optimus quisque studet, 
discernere oportet. Q,uum Marklandus in Praefat. ad Statii 
Silvas, multa in Aeneide vehementer reprehendebat , amico, 
istam opinionis audaciam expavescenti , respondit : // in Aeneide 
nonnulla sunt contradictoria , multa languida, exilia, nugato- 
ria, spiritu et maiestate carminis Heroici defecta: quae si 
perfecti operis signa sunt, sit per me quantum libet perfecta 
Aeneis. Et de Georgicis quidem, quantum vult, concedo, de 
Aeneide vero, renuo, negitoque:" haec quum Marklandus 
scribebat , plus , credo , concessit , quam concedere debuit. In 
Marklaudo quidem , si animum attenderet, non erat pericu- 
lum, ne inanem tinnitum, quasi quod solidum crepat, lau- 
daret : sed fuere Marklando minus eruditi et acuti , qui v. c. 
umbram sororem admirari potuerunt, suo ipsi sensu, et alio- 
rum commendatione perfecti operis in errorem ducti. Plura 
de illa Servii annotatione alibi dicam. Nam tota quaestio 
digna est, quae diligentius explicetur, ut appareat, quam 
incorruptus fuerit poetae sensus, quam acre iudicium, quo falsa 
a veris discernere sciebat. 

I. 113—116. 

quique paludis 

Collectum humorem bibula deducit arena? 

Praesertim incertis si mensibus amnis abundans 

Exit, et obducto late tenet omnia limo: 
Coelum, aer, sol, luna, dicuntur incerta , quando statu illo- 
rum haud satis fidere possumus, sed is modo serenus, modo 
turbidus, nunc clarus, nunc obscurus est. Sol, lux incerta, 
dubia, incertum, dubium, an sit sol, lux. Hoc illustrat Gronov. 
ad Senec. Oedip. 1. Illud Burm. illustrat ad Ovidii Art. 
Am. II, 317, de auctumno, cum modo frigoribus premimur, 
modo solvimur aestu , Aere non certo corpora languor habet. Ibi 
Burmannus non cogitavit, quod in Ms. uno legebatur aer et 
incertus , versum facere vitiosum. Si menses incerti ad eam 
rationem significant menses, quibus coclum nunc serenum 
nunc turbidum, et tempestas nunc sicca nunc pluvia est, nec 
potius mensibus incertis accipiendum ut v. c. temporibus incertis, 
boc est , non semper uno eodemque tempore : rogo, an in 
ista Italiae parte, de qua Virgilius loquitur, vere et auctumno 
tales fuerint menses continui, quibus tantum pluviarum ca- 
debat, ut fluvii exirent? Hiems ubique fere est tempus, quo 
imbribus et nivibus aucti diluviem agris minantur. Idem erat 
in Italia. Hinc illa poetarum, v. c. Horatii: vere adventante 
nonfluvii strepunt hiberna nive turgidi, ripas praetereunt , Ovidii, 
Albula hibernis tumebat aquis, alia. Iam vetusti interpretes 
de mensibus incertis uon conveniebant, et apud Probum Gram- 
maticum legitur certis mensibus. Neque exit et tenet hic satis 
perspicue sibi respondent. Amnis semel exit, et postquam 
exiit, et aqua resedit, tum demum late omnia limo obducto 
tenet. In Gudian. erat exiit obducto. Fieri potest, ut ali- 
quando exit ultima producta fuerit acceptum, ut dbit pro 
abiit et similia. Particula tamen copulativa abesse non potest. 
Ego versus sic legendos esse coniicio: 

Praesertim hibemis si mensibus amnis abundans 

Exiit, obducto et late tenet omnia limo. 
Hibernis quoque post praesertim mollius sonat, quam in~ 
certis. 

I. 141, 142. 

Atque alius latum funda iam verberat amnem , 

AUa petens,- pelagoque alius trahit humida lina. 
Haec ita constituit Wagnerus. Alii aliis modis, neque eodem 
interpretantur, et variis coniecturis tentant. Iamque olim hic 
haerebant, ut ex Servio apparet. 

Mihi, ut hrevissime dicam, legendum videtur: 

Atque alius latum funda iam verberat amnem ; 

AUa petens pelago alius trahit humida lina. 
Yirgilius piscationem maris piscationi iluminis opponit, aUa 
opponit amni. Amnis an recte dicatur altus, hoc est, profun- 
dus, quis unquam dubitavit? Sed piscator, amnem funda 
verberans, petit alta aranis, Virgilius dicere, credo, non po- 
tuit. Addidisset aliquid, de piscatore primum ripas amnis 
verberante, et mox, audacia sumta, dtta petente, ut v. c. 
Claudian. Praef. de Raptu Proserp. ubi primus navita, litoru 
legit , mox terras linquit , et, crescente audacia, vagus exsuUat 
pelago. Quamquam vel sic ineptum esset, breve spatium am- 
nis per ripas et alta discernere, idque vocabulo sic unice, ni 
fallor, de mari usitato. Atque hoc multos raovit, ut con- 
iungerent : alta petens pelagoque. Ostendit Wagnerus Virgilium 
que non ita alteri tertiove vocabulo subiungere. Studium vi- 
tandi hiatus in pelago alius hic, puto, iterum, ut saepe, in- 
seruit que. Hoc autem nunquam admitti potest, sive dicas 
alta petens ,■ pelagoque — sive alta petens pelagoque. Nam Lati- 
num est, alius verberat , alius trahit, non est, alius verberat 
et alius trahit. Formulae alii atque alii diversa est ratio. 
I. 144. 

Nam primi cuneis scindebant fissile lignum. 
Versus , puto , a Grammatico adiectus , partim compositus ex 
Aen. VI, 181, cuneis fissile robur scinditur. Virgilius regnum 
Iovis opponit regno Saturni. Ante Iovem non subigebant arva , 
non fas erat campum signare , ipsa tellus omnia ferebat : Iupiter 
cuncta mutavit; tum variae venere artes, rigor ferri, lamina 
scrrae, nam primi utebaniur cuneis, Hic primi, seu malis 
primum , non alii esse possunt , quam homines ex regno Saturni. 
Sed tunc nullae omnino erant artes, nec lignum scindebatur. 
Bryantus quoque spurium hunc versum iudicabat. Cur, non vidi. 

I. 168. 

Si te digna tnanet divini gloria ruris. 
Heynius: //ut 6uo? , Xio? , praeclarus; ex more loquendi." Si 
Virgilius hoc voluisset, aliud, credo, legeremus, quo signifi- 
caretur , quod expressit Cato in Senectute Ciceronis XVI. Agro 
bene culto nil potest esse, nec usu uberius, nec specie ornatius. 
Languet epithetum divini, nisi sublimius aliquid habeat, quale 
v. c. in Varron. III, 1. natura divina dedit agros, ars humana 
aedificavit urbes. Suspicor versum non esse Virgilii. Neque 
Latinitas placet. Quid enim gloria ruris manet aliquem ? Quid 
gloria digna ? Quid caussa tantae gloriae , si multo ante varia 
instrumenta et vilem Celei supellectilem provisa reponat? 
I. 187—190. 

Contemplator item , quum se nux plurima silvis 
Induet in florem, et ramos curvabit olentis: 
Si superant fetus, pariter frumenta sequentur , 
Magnaque cum magno veniet tritura calore. 
Quis unquam audivit flos curvat ramos arboris? Quid inter- 
pretes ? Servius : // multitudine et densitate foliorum," O gravia 
folia ! Heynius : tiflores nunc fetus sunt , mox in nuces , fetus 
arboris, abituri:" Wagnerus: //proprie fructu, non flore cur- 
vari ramus dicitur. Itaque verba ramos curvabit olentis sic 
accipe: quum curvi nucis rami multo flore olebunt." Ego 
nullam interpretationem laudo. Fortasse et nemo meam con- 
iecturam laudabit. Dicam tamem, quid mihi Virgilio dignum 
videatur : 

Contemplator item, quum se nux plurima silvis 
Induet in florem , et ramos curvabit olentis 
Se superans fetus , pariter frumenta sequentur. 
Felus in singulari numero , ut II Georg. 390. Hinc omnis largo 
pubescit vinea fetu. Conf. Seneca Thyest. 1 55. Hinc illinc gra- 
vidis frontibus incubat. Et curvata suis foetibus, ac tremens 
Alludit patulis arbor hiatibus. Eleganter autem dixisset, fetus 
se superat , uberior est, quam unquam antea fuit, itiityv kxvrov, 
aiiTog kxuTov xpsiTTuv, se maior, alia. Plin. Hist. Nat. V, 27. 
Taurus, atque ubi se quoque exsuperat Caucasus. XXXVI, 5. 
Praxiteles marmoris gloria superavit etiam semet. Seneca Medea 
393. Non facile secum versat aut medium scelus. Se vincet. 

I. 195, 196. 

Grandior ut fetus siliquis fallacibus esset , 
Et, quamvis igni exiguo, properata maderent. 
Nonnulli agricolae seraina leguminum, fabarum, nitro et 
amurca perfundunt, ut fetus ita nascatur grandior, et aqua 
fervente emollita, citius, quamvis igne exiguo, coquatur. Sic 
interpretantur , et ea sententia requiritur. Sed madere ipsum 
hic non recte ita dicitur pro cocta esse ut legumina cibo apta 
sint. Omne legumen coquendum, sine aqua vulgo non coqui- 
tur. Ergo statim, etiam crudum, madet, humidum fit. Ser- 
vius: maderent, antique, pro cocta essent. Quae fuerint antiqua 
exempla, ignoramus, nisi bina Flauti, unum ex Menaech. I, 
m, 29, alterum ex Persa I, m, 12. Neutrum, puto, huc 
facit. De re ista longior est disputatio, et nunc differenda. 
Interea legam: 

Et, quamvis igni exiguo, properata domarent. 
Ovidius VIII Metam. 649. Servatoque diu resecant de tergore 
(suis) partem Exiguam, sectamque domant ferventibus undis. 
Sammonicus de Medicina, 301. Ovum melle teres domitum 
ferveniibus undis. Idem , 420. Arida ficus item fervente domatur 
aceto. Virg. III Georg. 160, pro domare posuisse dicitur vincere: 
nec viscera quisquam aut undis abolere potest , aut vincere flamma. 
Serv. // Igni superposita (caro) aut putrefit , aut durescit : nam 
non coquitur. //Mirum, si verum. Ex maderent, transpositis 
literis, fit domarent. Diximus et alibi de facillima ista me- 
dicina. Ita et Heins. ad Silium II , 77. religata fluentem Hes- 
peridum dono crinem, optime correxit nodo. Quod interpres 
ibi coniicit Hesperidum modo vitiat metrum. 
I. 199—203. 

sic omnia fatis 
In peius ruere, et retro sublapsa referri; 
Non aliter, quam qui adverso vix flumine lembum 
Remigiis subigit , si brachia forte remisit, 
Atque illum in praeceps prono rapii alveus amni. 
Servius: natque, id est, statim. Alii quidam superfiuam con- 
iunctionem volunt." Iam olim ita acceptum est. Gellius N. A. 
X , 29 : // Atque praeterea pro alio quoque adverbio dicitur , id 
est, statim. Quod in his Virgilii versibus existimatur obscure 

et infrequenter particula ista posita esse." Haec quoque dispu- 
tatio paucis absolvi non potest. Virgilius autem existimatus 
est hic ohscure et infrequenter (alii legunt insequenter , quod 
esset xvxxo^ouSw;) dixisse, atque illum. Viri docti non idem 
de loco constituendo ceusent. Wagnerus ita constituit: //om- 
nis difficultas in eo est posita, quod a passivo ad activum 
transitur. Sunt autem haec ita constituenda : Non aliter , 
quam is, qui vix summa virium contentione lembum remigiis 
subigit, simulac brachia remisit, retro mblapms refertur et in 
praeceps rapitur." Rectissime quidem. Sed ita atque illum 
non explicatum est, quod hic pro simplice illo statim esse 
scriptum, haud facile credam. Cogitavi, an Yirgilius Graecam 
dicendi formam secutus fuerit, ut atque illum idem significet, 
quod et quem. Omnia retro sublapsa referuntur, non aliter, 
quam, qui vix lembum subigit, retro refertur, si brachia re- 
misit; et quem amnis rapit. Graeci, in tali causa, praecedenti 
o? plerumque non alterum og sed xx) xurbg subiungunt. Xenoph. 
Cyrop. III, r, 38. irou 3>j ixslvoq fortv b xvhp, o$ truveHpx qyXv , 
xx) o~u /ioi (ixXx s^ixeii; 6xu(ax%siv xuriv; qui nobiscum vena- 
batur, atque illum admirabare. Latini quidem rarius quam 
Graeci, loquuntur tamen eodem modo. Cicero Bruto 74. 
Omnes tum fere, qui nec extra hanc urbem vixerant, nec eos 
aliqua barbaries domestica infuscaverat , recte loquebantur. Wine- 
rus in Grammatica N. T. p. 173, multos interpretes laudavit, 
qui formulam utriusque linguae illustrarunt. 
I. 247, 248. 

Illic, ut perhibent, aut intempesta silet nox 
Semper et obtenta densantur nocte tenebrae. 
Merito viris doctis nocte, quia nox praecedit, displicet. Schra- 
derus reponebat nube. Mihi requiri videtur luce. 

Semper et obtenta densantur luce tenebrae. 
Poetae Nocti atrum peplum dedere. Nox est apud Euripidem 
(isXxitiriirXoq. Tibullus III, iv, 55 ad somnum transtulit: 
te fusco somnus velavit amictu. Hunc amictum Nox obtendit 
luci. Conf. Gronov. ad Liv. I, 57. Lux, ita obtenta, non 
apparet. Constructio verbi 'obtendere est duplex: nox obtendit 
tenebras luci, et lucem obtendit tenebris. In hoc spectatur sim- 
plex notio occultandi, et magis proprium est poetis, quam 

prosaicis. Ita Silius Italicus X, 227. de vento nubes arena- 
rum movente: obtendU pulvere lucem. Tacitus, qui orationem 
minus vulgarem affectat, Histor. III, 56. Concionanti tantum 
foedarutn volucrum supervolUavU , ut nube atra diem obtenderent. 
Vulgare esset: nubem atram diei, pro die, ante diem, obten- 
derent. Vide ibi Ernest. Si versum Virgilii ad eam rationem 
exigimus, dixisset: tenebrae densantur ei noctem obtendunt: quod 
parum differt ab his: tenebrae tenebras obtendunt. Additum 
aliquid desideratur, illud, quod obtendUur. Hoc in tali caussa 
est lux. Roget quis, quomodo, si poeta scripsisset luce, hoc 
corrumpi potuerit in nocle. Nescio , nisi oculus librarii in 
sUet nox aberrans , et hic nocte scripserit. Et omnino multae 
sunt lectiones, quas ratio et lingua respuunt, neque illae 
corrigi possunt, nisi eo, quod ratio et lingua clamant, etiam 
si vocabula plus differant, quam nocte et luce. Nox tamen et 
lux in Mss. saepe confnnduntur. In V. Flacco II , 252 , Iam 
fuge, iam dubiae donum rape mentis: legendum — iam dubiae 
donum rape lucis. Rape fugam, donum lucis nondum clarae, 
cuius fugae occasionem lux adhuc incerta tibi offert. Hypsi- 
pyle non cogitaverat de patre Thoante interficiendo : et si , 
furore incensa, cogitasset, patri non dixisset. Nec, quae patri 
vitam servat, dat donum mentis dubiae, sed piae, iam certae 
servare. Tum verum erat: Iamfuge, iamque piae donum cape 
mentis , et ensem Tu potius, miser, ecce, tene. Ita ensis esset 
donum. Scelus illud Lemnium nocte perpetrabatur. Dubia 
luce, nocte nondum praeterita, fuga erat tutior. Hyper- 
mnestra, apud Ovidium, hortatur Lyncea: dum nox sinU, effuge, 
et apud alios, dum noxfavet, et similia. 
I. 295, 296. 

Aut dulcis musti Volcano decoquU humorem, 

Et foliis undam irepidi despumat aheni. 
Servius : // trepidum dicitur , quia , quod bullit , quasi tremere 
videtur." Hinc Heynius: // proprie mustum est trepidum, quia, 
quod ebullit, quasi tremere videtur." Ipsum, puto, ahenum 
super Volcanum, tremit. Virgilius hoc apud agricolas videre 
potuit. Est iterum epitheton ex vero petitum. 

I. 300—304. 

Frigoribus parto agrkolae plerumque fruuntur , 

Mutuaque inter se laeti convivia curant , 

InvUat genialis hiems, curasque resolvit: 

Ceu pressae quum iam portum tetigere carinae. 

Puppibus et laeti nautae imposuere coronas. 
Oratio non recte procedit. Agricolae fruuntur parto, ut, 
quum carinae portum tetigere, et nautae imposuere coronas. 
In his particula et ferri non potest, nisi velis ceu carinae 
parto fruuntur et curas resolvunt, quod ineptum est. Virgi- 
lius in comparatione ceu quum posuit IV Georg. 96. ceu pul- 
vere ab alto Quum venit, et sicco terram spuit ore viator. Ibi 
recte et, quia est idem viator, qui venit et spuit. Ita quoque 
IX Aen. 30. ln aliis omnibus exemplis post ceu quum, non 
legitur et. Aen. VII, 674. 699. X, 197. XI, 297. Pro ceu 
utitur quoque ac velut, v. c. XII, 715. ac velut, quum tauri 
incurrunt : cessere magistri , Stat pecus. Legendum puto : 

Ceu pressa quum iam portum tetigere carina , 

Puppibus et laeti nautae imposuere coronas. 
Poterat et pressis carinis, sed sibilus, sequente puppibus , 
hic vetat. Pressa carina, est mercibus tantum onusta, quan- 
tum portare potest. Et hoc nunc requiritur, quia respondet 
antecedenti parto fruuntur. Heinsius et Burmannus ex con- 
iectura malebant fessae. Hoc minus aptum huic loco mihi 
videtur, quia non agitur de agricolis longo labore fessis, sed 
parto divitibus, ut geuio indulgere possint. Fessae alioquin 
carinae saepe dicuntur , quum longo itinere peracto portum 
tetigerint, aut in eo sint, ut tangant. 
Ovid. XI Metam. 392. 

erat ardua turris, 

Arce focus summa ; fessis loca grata carinis. 
Haec quam corrupta siut, nemo non sentit. Ea sic corrigo: 

Turre focus summa ; fessis lux grata carinis. 
Ovidius pharum describit. 
I. 316-321. 

Saepe ego, quum flavis messorem induceret arvis 

Agricola , et fragili iam stringeret hordea culmo , 

Omnia ventorum concurrere proelia vidi: 



AD VIRQIIilUM. 131 

Quae gravidam late segetem ab radicibus imis 
Sublime expulsam eruerent : ita turbine nigro 
Ferret hiems culmumque levem stipulasque volantis. 
Postrema ita ferret hiems interpretes diu et multum vexa- 
runt. Nondum, credo, aliquid inventum est, quo ostende- 
retur, haec Latino more cum antecedentibus posse coniungi. 
Poterunt fortasse ita coniungi: 

aut turbine nigro 
Ferre hiemem culmosque leves stipulasque volantis. 
Saepe vidi omnia ventorum proelia concurrere, et segetem 
ab radicibus eruere, aut hiemem turbine ferre culmos et sti- 
pulas. In his mutavit constructionem. Eadem esset: vidi 
proelia, quae eruerent, aut hiemem, quae ferret , vel vidiproelia 
eruere , aut hiemem ferre. Interpretes proelia ventorum et hie- 
mem nigro turbine ad eandem tempestatem referunt. Sunt, 
puto, diversa, nec eodem tempore simul furunt proelia ven- 
torum omnia, et hiems turbine nigro. Et leves culmi et 
stipulae volantes differunt ab eruta radicitus segete. MSS. hic 
non iuvant, nisi quod in uno est culmosque leves. 
I. 393, 394. 

Nec minus ex imbri soles et aperta serena 
Prospicere et certis poteris cognoscere signis. 
Reiskius coniiciebat soles per aperta serenos. Nec consuetu- 
dinis est Virgilianae aperta sic cum serena coniungere. Coniicio : 
Nec minus ex imbri soles et operta serena 
Prospicere. 
Sol et serena tunc haud dubiis signis prospiciuntur. Iam quasi 
adsunt, sed adhuc latent, mox proditura: tantum non cer- 
nuntur. Aratus , ab Heynio et aliis iam laudatus : <pxrv>jv 
xxdxipofiivtiv w&aw inrivspdtv IjjlI%K^<;. Eodem modo vs- 465. 
Sol, coecos instare tumultus saepe monet fraudemque et operta 
tumescere beUa. Ibi in uno MS. erat aperta. Sunt ignes sup- 
positi doloso cineri , ut Horatius talia bella vocat. Statius 
Silv. V, III, 171. operta animos incendia servant. Val. Flacc. 
V, 521. Iam dudum fremit, et furiis ignescit opertis. Clau- 
dian. II Eutrop. 559. fiducia crevit, Regnandique palam fla- 
gravit aperta libido. Ubi melius erat: operta. Nam flagravit , 
palam , aperta, idem significant. 

9* 

I. 399. 

non ore solutos 

Immundi meminere sues iactare maniplos. 
Servius : unon ore solutos : scilicet manipulos : alii soluto ore acci- 
piunt, id est, nimium patenti. Fuere igitur, qui legerent 
solvto. Heynius: //ita ut solvantur iactando." Illud ore so- 
luto parum significaret. Nec manipuli, sive herbarum sive 
straminum, obiecti vel substrati, erant colligati, ut essent 
solvendi. Plinius quidem N. H. XVIIT, 35. de instanti tem- 
pestate : » Turpesque porci alienos sibi manipulos foeni lace- 
rantes:" sed Virgilius hic de tali signo non cogitavit. Foenum 
saltem adiecisset. Et foenum, ut stramen, et alia, laceran- 
tur quoque, quamvis non ligata. Scripsit fortasse: 

non ore lutosos 

Immundi meminere sues iactare maniplos. 
Error librariorum frequentissimus in transponendis literis. Ita 
II Georg. 217; volueris — lucoris. II, 479. tumescant — sene- 
scant. II, 415. penates — nepotes. III, 548. mutari — maturi. 
Et centies. Interdum versus dimidiati ita sunt corrupti. Val. 
Flacc. V, 608. Cras acies, atque iUa ducum cras regna videbis 
Dissona. Quae sic intelligentur : cras acies, lingua et cultu 
cras regna videbis Dissona. 
I. 413, 419. 

Iuvat imbribus actis 

Progeniem parvam dulcisque revisere nidos. 
Claudian. II. Rufin. 266. Quid nobis patriam, quid cara re- 
visere tandem Pignora, dilectosve iuvat coluisse penates? Virgi- 
lius sic iuvat revisere; alii addentes personam, in casu accu- 
sativo ponunt. Dativi unicum exemplum inveniri putant in 
Plauti Cistell. I, i, 118. Sed ibi recte Gronov. praefert lubet. 
Salmasius quidem ad Spartian. in Vero 4, dicit ab antiquis 
non solum usitari iuvare aliquem, sed etiam alicui. Exempla 
non affert, nisi illud Plauti. In Claudiano legam : Quid nos 
bis patriam, quid cara revisere tandem Pignora, dilectosve iuvat 
coluisse penates? Quid tandem nos iuvat bis revisere patriam ? 
Iidem milites vs. 389. Bis domitum civile ne/as, bis rupimus 
Alpes. Tot nos bella docent nuUi servire tyranno. 

I. 415, 416. 

Haud equidem credo, quia sit divinitus illis 
Ingenium, aut rerum fato prudeniia maior. 
Sententia loci huc redit: Multa animalia variis modis muta- 
tionem coeli praedicunt. Corvi quoque insolita dulcedine sunt 
laeti, si tempestas serena instat. Sentiunt nempe aerem ex 
denso fieri rarum, atque ita alios motus in pectore conci- 
piunt. Haec est caussa, cur gaudeant, antea quam ipsa tem- 
pestas serena conspiciatur. Nam ingenium et prudentiam 
divinitus non acceperunt. Sunt animalia, xXoyx , humaua 
ratione carent. 

Iam magna difficultas est in verbis : aut rerum fato pru- 
dentia maior. Interpretantur duplici modo : Heynius : // maior 
fato, quam fatum, hactenus scilicet, ut, quid futurum sit 
fato, ipsi praevideant et praesentiant :" et *quia rerum pru- 
dentia maior (quam in hominibus esse solet) iis sit fato, ut 
ante divinitus, a fato data. //Difficultas mihi non expedita 
videtur. Fatum ita diceretur constituisse, cras fore coelum 
serenum. Hoc interdum memorari posset, si res gravissimi 
momenti, puta in bello, a tempestate coeli pependisset; hic 
memoratu fere est ridiculum. Rerum faio et rarum est, et 
aliud significat, quam quod requiritur: prudentia rerum est 
solita et frequens forma. Maior prudentia cum humana non 
recte comparatur. Nam et homines mutationem coeli praesa- 
giunt, idque ex signis, in coelo apparentibus , praesagiunt 
igitur ingenio et prudentia, ratiocinantur, cum animalia solo 
sensu ducantur. Si haberent prudentiam rerum , similia tantum 
essent hominibus, non maiora. Nec facile intellectu, quid 
significent divinitus aut faium. 

Reiskius coniiciebat: Haud (equidem credo) quia sti divinius 
illis Ingenium. Et mihi in mentem venerat : Haud , equidem 
ut credo. Sed parum iuvat. Iuvat : 

Haud, equidem ut credo , quia sit divinitus illis 
Ingenium, et rerum tanto prudentia maior. 
Non, ut equidem credo, quia, quod nonnulli dixere, divini- 
tus acceperint ingenium, et propterea tanto sint prudentiores , 
quam sine accepto ingenii dono fuissent. Caussa maioris 
prudentiae repetenda est ex antecedentibus , fere ut formula 

tanto melior , felicior , quam egregie exposuit Gronovius in 
Lection. Plautinis p, 170, 171. //brevis et elegans est lau- 
datio alicuius, post enarratum factum laudabile vel meritum." 
Exempla plurima attulit. Unum nobis sufficiet. Plautus Bac- 
chid. II, ii, 39. cum Pistoclerus dixisset de Bacchide: Non 
tantulum intermittit tempus , quin eum nominet. Subiicit Chry- 
salus : tanto melior. id est : Bacchis est eo pluris facienda , 
nempe ob hoc factum. 
I. 474, 475. 

Armorum sonitum toto Germania coelo 
Audiit: insolitis tremuerunt motibus Alpes. 
Canit prodigia post necem I. Caesaris. Pro motibus alia MSS. 
habent montibus. Probat Wakefieldus, et reponit; modo ap- 
posuisset, ait Heynius, quid sint insoliti montes. Poterat, 
credo, explicari qui non solent tremere. Sed Plinius narrat 
Alpes saepe tremuisse. "Vel sic tamen mihi insoliti motus non 
placent. Indicant enim , motas Alpes rem esse minime raram , 
et Bomanos ei assuefactos, ut plane non terrerentur. Pro- 
digium per insolitos motus non istum affert metum, qui postu- 
latur in his versibus. Et loci Pliniani alia est sententia. 
Poetica oratio erat: 

in solis tremuerunt montibus Alpes. 
Solis terrorem, et moestam prodigii faciem auget. Licet Alpes 
saepius tremuerint, quis novit, an, qui tunc vivebant, unquam 
audiverint. Erat et poetica oratio : 

in solidis tremuerunt montibus Alpes. 
quos diceres non posse tremere. Manil. I, 103. Arderent 
terrae solidusque tremisceret orbis. Ita solidae columnae, mar- 
mor; alia, v. Burm. Anthol. I, 729. 
I. 512—514 

Ut quum carceribus sese effudere quadrigae , 

Addunt in spatio , et , frustra retinacula tendens , 

Fertur equis auriga, neque audit currus habenas. 

Locus difficillimus. Heynius et Wagnerus post multos alios 

omnia tentarunt, quae tentari posse dixeris, ut explicaretur. 

Nihil, credo, restat, nisi ut corruptum esse statuamus. Conieci : 

Ut , quum carceribus cursum effudere quadrrigae, 

Addunt in spatio. 

In Servio legimus : // qucmadraodum in processu equorum 
cursus augetur," et: //currendo plus eorum cursus augetur." 
Q,ui sic interpretantur, hos cursum vidisse dicas. Iam adspice 
singula. Quadrigae effundunt cursum , exquisite, pro effusae 
carcere ruunt, ut alibi dixit. Hinc illa cursu effuso, historicis 
praesertim usitata. Seneca Hippol. 1000. Ut profugus urbem 
liquit infesto gradu, Celerem citatis passibus cursum explicans. 
Addunt cursui cursum, semper augent cursum, citius citius- 
que proripiuntur : addere gradum , pedem, viam, similia illus- 
travit Heinsius. Ut dicitur addere gradum, ita Statius IX 
Theb. 182, dixit effundere gradum: attulit h. 1. Cortius ad 
Lucan. IV, 270. ut effuso Caesar decurrere passu Vidit. De- 
nique in spatio , est , dum spatiantur , spatiando , eundo , ut 
in notissimo versu vires acquirit eundo. Lucretius VI, 800, sq. 
Fit quoque, ut interdum venti vis, missa sine igni, Ignescat 
tamen in spatio longoque meatu. Mox idem variavit Lucretius , 
volando et in cursu. 

Quod autem Virgilius hanc partem de cultu arvorum et 
sideribua coeli ita finivit, hoc mihi nimis abruptum et mi- 
nus facetum videtur. Fortasse librariorum culpa accidit, ut 
vs. 498 — 502 hinc in aiienum locum sint repositi ; qui , si 
hic legerentur, totum illud excellens episodium de nece Cae- 
saris, de bellis civilibus et Octaviano meliorum temporum 
futuro auctore, longe excellentius efficerent. Nunc omnia 
ista facili et commodo nexu carent. Quin ipsa iam pridem 
vs. 501 et 503, sic, sine vi probabili iterata, ordinem turba- 
tum ostendunt. Tum vero praeclarus ordo nascitur : Sol dat 
signa rei futurae certissima. Ille nunquam fallitur. I. Caesare 
exstincto, tenebris se involvit, miseratus Romam, et prospi- 
ciens miserias ex illo facinore secuturas. Quamquam et alia 
prodigia minarentur bella civilia. Et vidimus ista bella. Victor 
fuit Octavianus Caesar. Sed quales victoriae sunt civiles ! O 
Caesar, iam pridem te coelum nobis invidet et queritur te 
ista curare, quae animi tui magnitudine sunt rainora. Nec 
sane est, cur diutius in hac turba et colluvione morari ve- 
lis, et terras incolere, ubi tot scelera regnent. Sed nostra 
salus a te pendet. Tu solus es, a quo servari possimus. Di 
patrii, qui I. Caesarem interiisse sivistis, hunc Caesarem sal- 

tem ne prohibete, quo minus everso saeculo succurrat, ct 
perficiat, quod Iulius cogitavit. 

GEORGICON LTBER II. 

II. 14, 15. 

Pars autem posito surgunt de semine : ut altae 
Castaneae , nemorumque Iovi quae maxuma frondel 
Aesculus , atque habUae Graiis oracula quercus. 
Virgilius vs. 9 — 19, docet, quid natura creandis arboribus 
faciat. Aliae sponte veniunt, (eas tamen ex semine creari 
ignorabat poeta) aliae de posito semine, aliae ex radice pullu- 
lant. Servius ista optime interpretatur : //Creandarum arbo- 
rum naturaliter sunt tria genera : aut enim sua sponte nascun- 
tur : aut ex seminibus fortuito iacentibus surgunt : aut ex ra- 
dicibus pullulant; nam caetera usus invenit, favente natura." 
Ita quoque alii, et Heynius: // ex iis, quae dicta sunt, intel- 
liges alienas esse a poetae mente argutias, ut sponte venire 
dicantur arbores, semine non proiecto, sed temere cadente: 
posito de semine , opera et industria hominum in terram sparso 
et defixo. //Burmannus scilicet ita accipiebat. Sed exempla, 
ab eo allata, manifeste ostendunt, semina (hic nuces casta- 
nearum, aesculorum, quercuum) posila, tribui operae hominum. 
Positae frondes non significat, quod hic requireretur. Et hoc 
toti sententiae repugnat. Servius : // Posito : quacunque ratione 
proiecto, vel ab avibus, vel ab hominibus, ne incipiat esse 
industriae. Dicit quippe plerasque arbores ex semine nasci, 
non studio hominum, sed quocunque modo et eventu." Et 
hoc recte: modo rectum esset posito. Pro posito de semine 
aliud legendum est , v. c. : 

Pars autem proprio surgunt de semine: 
atque hoc ita fieri, ut glandes maturae, ex arboribus lapsae, 
variis caussis humo tectae, tumescant, radices agant, et sur- 
gant, quotidie videmus. Ipse Virgilius II Georg. 67. quae 
seminibus iactis se sustulit arbos. Nunquam ibi dixisset semi- 
nibus positis. arbor iacit semina, ea sponte vel fortuito terram 
subeunt, homines ponunt , et disponunt, Plinius H. N. XVII, 
10. iam ab aliis laudatus: ac pleraque ex his ipsis natura 

docuit, et imprimis semen serere, quum decidens exceptumque 
terra vivesceret. Sed quaedam non aliter proveniunt , ut casta- 
neae, iuglandes. Ut proprio de semine , Val. Flaccus V, 477. 
ipse egomet proprio de sanguine Phrixi. 
II. 20—22. 

Hos Natura modos primum dedii; his genus omne 

Silvarum fruticumque viret nemorumque sacrorum. 

Sunt alii , quos ipse via sibi reperit usus. 
Quid via significet, haud facile dictu est. Multa viri docti 
ad explicandum attulere , multa coniecere. Burm. et Heynius 
interpretantur : via, ratione , industria, et experientia, addunt- 
que, ut centies apud nostrum et alios. Contenti simus nostro. 
Hic: inveni viam, qud: si qua via est: quaecumque sit via: 
quamcumque viam fortuna dederit : agrestes ignari sunt viae, 
hos mecum miseratus , o Maecenas, ingredere: via domandi pe- 
coris : via colendi agri. Nihil, ut nemo non videt, simile. 
Nusquam via sic simpliciter positum. Modi et viae in hac 
re non differunt. Usus reperit modos, reperit vias, recte. 
Usus reperit modos vid, vereor ut dici possit, minime de 
hominibus, qui agriculturam nondum certa ratione et methodo 
exercebant, sed, necessitate coacti, et experientia docti, no- 
vas vias exercendae investigabant et ingrediebantur. Fortasse 
hic proficere possumus ex Servianis: // Bene primum. Nam 
favor naturae fuit etiam ad alios inveniendos usus : contra 
naturam enira nihil hominum inventum valeret." TJbi legen- 
dum: ad alios inveniendos rnu. Eadem Serviana : "Repperit: 
adinvenit; et dicit illa, quae prius dixerat, ex ipsa natura 
omnem originem ducere; haec autem , quae sequuntur, usu 
et studio adinventa sunt, non obsistente tamen in his etiam 
natura." 

Secundum hanc veterum sententiam Yirgilius scribere potuit: 

Sunt alii , quos ipse una sibi reperit usus. 
Natura primum dedit tres modos : hi sunt naturales. Sunt 
et alii, quos homines invenerunt usu et experientia, non 
illi quidem ita statim a natura profecti, sed qui tamen sine 
natura favente et iuvante adhiberi non potuerunt. IIos usus 
sibi reperit una cum natura. Notio iuvandi est in una: II 
Georg. 39, Huc ades ; inceptumque una decurre laborem: nam 

sine te, ut alibi dicit, mens nihil altum inchoat. Erunt for- 
tasse, qui ex Servianis etiam malint. 

Sunt alii, quos ipse etiam sibi reperit usus. 
Et in uno MS. est viam, Yerba Servii fuit etiam, adinvenit, 
adinventa, eo ducere videri possunt. Ego una praefero. 
II. 39—46. 

Tuque ades, inceptumque una decurre laborem, 
O decus, o famae merito pars maxima nostrae, 
Maecenas, pelagoque volans da vela patenti. 
Non ego cuncta meis amplecti versibus opto; 
Non, mihi si linguae centum sint, oraque centum, 
Ferrea vox; ades, et primi lege litoris oram,- 
In manibus terrae ; non hic te carmine ficto, 
Atque per ambages et longa exorsa tenebo. 
Si recte video, hoc dixit: //o Maecenas, da mecura vela 
pelago, et, in altum provectus, procul terras linque. Lege 
mecum litus, et terrae sint propinquae." Ergo dixit, quod 
sibi adversa fronte resistit. Pete uno eodemque momento 
mecum media alta, et rade oras litoris. Ego suam Yirgilio 
manum restituisse mihi videor, mutato da in dare, et ver- 
sibus ita transpositis : 

Tuque ades, inceptumque una decurre laborem, 
O decus, o famae merito pars maxima nostrae. 
Non ego cuncta meis amplecti versibus opto, 
Maecenas , pelagoque volans dare vela patenii; 
Non, mihi si linguae centum sint, oraque centum, 
Ferrea vox; ades , et primi lege liioris oram,- 
In manibus terrae; non hic te carmine ficto , 
Atque per ambages et longa exorsa tenebo. 
Haec, credo, sunt Latina, et perspicua. Multis exemplis ea 
ornare possem. Sed cui bono? Qui poetas legerunt, non 
ignorant. Conferantur modo interpretes ad Horat. IY Carm. 
xv, 4. apposite Nemesian. Cyneg. 58, sq. talique placet dare 
lintea curae ; Dum non magna ratis vicinis sueta movere Litori- 
bus, tutosque sinus percurrere remis, Nunc primum dat vela 
notis, portusque fideles, Linquit , et Hadriacas audet tentare 
proceUas. 

II. 47—51. 

Sponte sua quae se tollunt in luminis oras, 
Infecunda quidem, sed laeta et fortia surgunt: 
Quippe solo natura subest. Tamen haec quoque, si quis 
Inserat, aut scrobibus mandet mutata subactis, 
Exuerint silvestrem animum. 
Non hic quaeritur, quae sit natura soli, sed ipsarum arbo- 
rum. His natura subest; hanc habent naturam, indolem, 
ingenium, ut laetae et fortes surgant. Solum aliquid facit, 
sed cum natura comparatum, non satis, vel hic potius, nihil, 
ut caussa dicatur, cur arbores ita surgant. In solo fecun- 
dissimo multae sponte surgunt, altera altera laetius acfortius, 
multae etiam manent parvae et exiles, imo moriuntur tenerae. 
Cur? quia natura deest, neque hoc iis ingeneratum est, 
ut celeriter et prospere crescant. Pro solo in duobus MSS. 
legitur soli. Hoc interpolatum putant, ad vulgarem loquendi 
modum. Ego in MSS. istis vestigium legitimae scripturae 
agnosco : 

Quippe ollis natura subest. 
In Servianis , (nam quae nunc Servii dicuntur, ea conflata sunt 
ex variis antiquorum interpretationibus) et haec inveniuntur: 
nLaeta et fortia: quasi hoc in ipsis arboribus genus sit fecun- 
ditatis." In glossa Reg. II. //sub arbore latet: nempe natura." 
Et Quintil. Inst. Orat. X, 2. iam a Burm. laudatus: Nam- 
que iis, quae in exemplum assumimus, subest natura et vera 
vis: contra omnis imitatio ficta est, et ad alienum propositum 
accommodatur. Quintilianus quoque ollis legisse videtur. Nam 
exempla talia praestantiam illam non aliunde acceperunt, sed 
in se ipsa habebant, non facta, sed nata sunt. 
II. 67, 68. 

etiam ardua palma 
Nascitur , et casus abies visura marinos. 
Minus eleganter casus marinos. Arbores, abies, alnus, pinus, 
in navigia caesae, locum mutant, et pro agris et montibus 
vident ipsae alia loca, fluctus, scopulos, orbem peregrinum, 
ut Ovid. I Metam. 94. Nondum caesa suis , peregrinum ut 
viseret orbem, Montibus in liquidas pinus descenderat undas. 
Sedes mutatae , ita oppositae , imaginem habent pulchriorem , 

quam casuum marinorum. Quid autem sunt casus marini ? 
Puto, varii casus, errores, venti adversi, piratae, rupes, prae- 
sertim tempestates, qualia multa mari nuutae patiuntur in alto , 
ut alibi dicit Virgilius. Atque huiusmodi casus subeunt nautae, 
non ita naves. Tacitus v. c. II Ann. 23. Mox atro nubium 
globo effusa grando, simul variis undique procellis incerti fluctus 
prospectum adimere, regimen impedire: milesque pavidus, ei ca- 
suum maris ignarus , dum turbat nautas, vel intempestive iuvat , 
officia prudentium corrumpebat. Abies igitur visura est casus nau- 
tarum. Hoc imaginem non facit pulchriorem. Virgilius multis 
modis elegantius scribere potuisset, v. c.fluctus marinos, salsas la- 
cunas, campos marinos, alia; vel, omissa loci mutatione, abies 
aptafretis, amica fretis , fluctibus , sim. Quod quum non fe- 
cisse videatur, ego fortasse hic fui morosior, quam decebat. 
II. 81 , 82. 

Exiit ad coelum ramis felicibus arbos , 

Miraturque novas frondis et non sua poma. 
Multa varietas in MSS. miratasque, mirataque , mirata estque. 
In Medic. miraturque a manu sec. Servius: // Mirata estque 
novas frondis et non suapoma: insignis phantasia: et sane mi- 
rata estque legendum est , ut stet versus." Servium , et an- 
tiquiores Servio, vidisse couiicio Mirata novas frondis et non 
sua poma: Quod quum metro repugnaret, variis modis esse 
emendatum. Quidquid caussam corruptelae dederit, sive voca- 
bulum inductum, nec superscriptum , sive superscriptum legi 
non potuerit, Virgilius, credo, voluit: 

Mirata ipsa novas frondis et non sua poma. 
Silius Ital. VII, 205 sq. vidit mirata. Ubi primum ungula 
dispersit rores, Uviferis late florebat Massicus uvis, Miratus 
nemora et lucentes sole racemos. In hac re ipsa est Virgilia- 
num I Georg. 103. Ipsa suas mirantur Gargara messis. Auctor 
Ciris vs. 80, 81. Heu quoties mirata novos expalluit artus, 
Jpsa suos quoties heu pertimuit latratus. 
II. 95. 

Sunt et Aminaeae vites, flrmissima vina. 
Appositio vites vina Burmanno durior videbatur. Coniiciebat 
Dant etiam Amineae vites frmissima vina. Mihi in mentem venit: 

Sunt et Aminaeae vitis firmissima vina. 

II. 128. 

Pocula si quando saevae infecere novercae. 
In detestandis novercis nemo est acerbior, quam Seneca in 
Tragoediis. Ita v. c. Hippol. 557. Taceo novercas. mitius nil 
est feris. Ibi Petitus legit : Taceo novercas (mitius nil est) feras. 
at Gronovius interpretatur : quarum comparatione etiam ferae 
non sunt ferae. Portasse melius: Taceo novercas. Mitior nulla 
est feris. Ita Herc. Oet. 236. Scylla Minus est timenda. Nulla 
non mitior fera est. Lucan. VIII , 599. nullaque ferarum Mi- 
tior in caedes. Nam Latinum est: novercae sunt non mitiores 
feris, et , ferae sunt mitiores novercis. UtOvidius: Mitius inveni, 
quam te, genus omneferarum. Ante omnes Hercules sensit Iuno- 
nem. Herc. Oet. 29. queritur Iovi : Si negat mundus feras, 
Animum noverca , redde nunc gnato patrem , Vel aslra forti. 
Legendum : &i negat mundus feras , Animum novercae redde 
nunc, gnato pater Vel astra forti. Iuno nunquam negat ani- 
mum vexandi Herculis. Deerat materies. Ideo aniraum demisit. 
Resumat animum. Novos labores quaerat, vel tu me in coe- 
lum recipe. 

II. 140—142. 

Hoc loca non tauri spirantes naribus ignem 

Invertere satis immanis dentibus hydri; 

Nec galeis densisque virum seges horruit hastis. 
Ingrata verborum constructio. Iacobsius prolepsin assumit 
in satis, pro ut sererentur, et satis dativo casu positum acci- 
pit. Wagnerus: invertere loca dentibus hydri, scilicet serendis, 
quales ab Iasone satos accepimus. Si legimus: 

Haec loca non tauri spirantes naribus ignem 

Invertere, satis immania dentibus hydri; 
oratio non tantum fit expedita, sed etiam versus ipse sonum 
nanciscitur multo suaviorem. Non tauri ignem spirantes baec 
loca invertere, non immania sunt satis dentibus hydri. Y 
Flaccus h. 1. ante oculos habebat VII, 75 sq. ubi pro everso 
campo Heinsius restituit inverso. Et Flaccus , et omnes , sem- 
per Yirgilium sequebantur, tanto sibi visi meliores, quanto 
propius ad eum accederent, Hinc emendandum, quod legitur 
VIII, 9, ubi Medea facit, quod Dido apud Virgilium : Atque 
haec impresso gemuit miseranda cubUi. Legamus: Atque haec 



142 AD VIRGILIBM. 

os impressa gemit miseranda cubili. Dido: Dixit; et os im- 
pressa toro. 

II. 265—268. 

At si quos haud ulla viros vigilantia fugit: 
Ante locum similem exquirunt, ubi prima paretur 
Arhoribus seges , et quo mox digesta feratur , 
Mutatam ignorent subito ne semina matrem. 
Aliquem non ignoro, est, scio qui sit, aliquem ignoro, contra 
non scio qui sit. Hinc facilis est transitus ad eam significatio- 
qua aliquem ignorare dicimur, quem, qui sit, cognoscere no- 
lumus, non possumus, idque variis de caussis. Facilis ille 
transitus cernitur in illo VII Aen. 202. Ne fugite hospUium, 
neve ignorate Latinos : ignoti nempe est nulla cupido, ubi nulla 
cupido , ibi saepe contemtus. Cf. Gronov. ad Terent. Eunuch. 
V 19, 59 et Rubnken. ad Phorm. II, m, 10. Burm. ad 
Ovid. Heroid. II, 105. Utque tibi excidimus, nullam, puto, 
Phyllida nosli. Hei mihi! si, quae sim Phyllis, et unde, rogas. 
Ovidius imitatur Fhilodemum, cuius epigramma est in An- 
thologia: jj $1 Ttxpos <re %x%.ovax fiupov xx) repirvfo "ASuvtv, 
"MtjvoQiKx, vvv rot rovvof&x irvvixverxt. T/?; iriiev xA. Ad 
eam rationem accipi potest versus Virgilii: ne semina ignorent 
matrem mutatam: et accipitur. Heynius : // mutatam subito ma- 
trem, novam, ignotam terram, ne ignorent, adeoque nec ad- 
suescant, nec in ea proficiant, nihil ferant." Non tamen 
diffiteri possum, mihi minus placere illud ne ignorent ita po- 
situm, et subito a mutatam separatum. In multis MSS. est 
mutata. Iam mutata subiio metrum vitiat. Hinc , puto , trans- 
posuerunt : mutata ignorent subito. In uno MS. legitur : subito 
ignorent. Dulcior, me iudice, est imago, si legimus: 

Mutatam subito ignorent ut semina matrem. 
Qui semina arborum ponit in seminario , unde post transferat 
in stabilem sedem, ille curet, ut natura utriusque loci sit 
eadem, ut ipsa semina nesciant se subito matrem mutasse. 
Res eadem est in nutricibus. Infans, uni assuetus, subito 
accipit alteram. Si nutrices sint aetate et valetudine si- 
miles, infans mutationem non sentit. Hinc illud de pri- 
vignis, quibus bona noverca contigit: ignorant se matrem 
mutasse. Burm. ostendit imitationem Calpurnii II, 50. succos 

ne forte prwres Languida mutata quaerant plantaria terra. et 
Columellae X, 153. sicco ut consuescat pulvere planta Nec mu- 
tata loco siccos exhorreat aestus. Plantae istae matrem prio- 
rem non quaerunt, neque alteram exhorrent, quia ignorant, 
aliquid esse mutatum, non sentiunt. Claudian. Laud. Stil. 
I, 149. tantoque remoto Principe, mutatas orbis non sensit ha- 
benas. Illud non sentiunt magis elucet in ut ignorent , quam in 
ne ignorent , in quo est scientia , quum in altero semina in suum 
ipsorum commodum tacite quasi decipiantur. Caeterum in 
tali caussa videndum , referasne mutationem ad veterem, an 
ad novam rem. Nam utroque referri potest. Hic mutata mater 
est novus locus, et cogitatur, mutata cum eo, ubi prima 
parata est seges. Ita Ovid. Pont. I, n, 65. Non tamen ulterius 
quidquam sperove, precorve, Quam male mutato posse carere 
loco. Quod minus recte praestantissimus Heinsius corrigit: 
male mutando. Ovidius male mutaverat Pontum cum patria. 
Neque illud ex Ponto II, n, 98. Sit tua mutando gratia 
blanda loco. huc pertinet. Ibi enim amicum sua gratia inter- 
cedere vult, ut Augustus locum mutet: erat gratia tentanda, 
pro loco mutando. 
II. 291—297. 

Aesculus tn primis: quae quantum vertiee ad auras 
Aetherias, tantum radice in Tartara tendit. 
Ergo non hiemes illam , non flabra , neque imbres 
Convellunt; immota manet, multosque nepotes , 
Multa virum volvens durando saecula vincit. 
Tum fortis late ramos et brachia tendens 
Huc illuc, media ipsa ingentem sustinet umbram. 
Horum versuum praestantiam omnes admirantur. Ego quoque 
admiror, adeo ut perfectos appellare non verear, si tamen 
duo transponantur. Postremi nempe cum aliis non satis co- 
haerent. Sic positi , ut nunc leguntur , melius abessent. Nemo 
tamen hic offenditur. Vossius autem languidum illud tumfortis 
sq. sensit. Nam emendavit: tamfortes: pro tendens in nonnullis 
MSS, eatpandens, quod Heinsius rectepraefert, quia tendit breii 
intervallo praecessit Nunc mihi lege versus ita dispositos: 
Aesculus in primis: quae quantum vertice ad auras 
Aetherias, tantum radice in Tartara tendit, 

Tum fortis late ramos et brachia pandens 
Huc illuc, tnedia ipsa ingentem sustinet umbram. 
Ergo non hiemes illam, nonflabra, neque imbres 
Convellunt; immota manet, multosque nepotes, 
Multa virum volvens durando saecula vincit. 
Pauci, credo, erunt, qui versus ita ordinatos, non magis 
etiam sint admiraturi. Virum, id est, hominum, sic saepe 
poeticam orationem ornat. V. Placc. V, 109, de canibus 
bellatoribus : Inde etiam par mortis honos,- tumulisque recepti 
Inter avos positusque virum. Burm. non accipit Heinsii positique, 
ipse se haerere fassus. Coniicio: inter avos proavosque virum. 
II. 323. 

Ver adeo ffondi nemorum , ver utile silvis. 
Burm. coniiciebat, ver utUe sulcis, quia, ut putat, frondi 
nemorum et silvis idem est. Heynius non laudat : copia ora- 
tionis, ait, sine synonymis nulla esse potest. Ego tale argu- 
mentum non laudo. Nam non plus valet, quam si dixerim: 
copia orationis sine vocabulis esse non potest. Quaeritur, ni 
fallor, quaenam sint vocabula. Synonyma quidem, si non 
sunt, ut non sunt, non efficiunt copiam orationis. Vossius 
nemora explicat arbores plantatas, silvas sponte natas. Et sic 
antiqui. Servius adl, Aen. 310 nnemus composita multitudo 
arborum : silva , diffusa et inculta." Ovidius nemora et silvas 
saepe coniungit. II Metam. 438. huic odio nemus est et con- 
scia silva. Ibi erat in MS. Venus. Burmannus : " ne bis 
idem dicat," et tamen alia Ovidii exempla affert , utex Arte: 
silva nemus non alta facit. Sed sunt diversa. Quare versum 
nostrum aliter esse distinguendum arbitror : 

Ver adeo frondi, nemorum ver utile silvis. 
Yer utile est frondi et arboribus: ornate, ut in poemate, 
frondi et silvis nemorum, silvis, quae faciunt nemora. 
II. 324—329. 

Vere tument terrae et genitalia semina poscunt. 
Tum pater omnipotens fecundis imbribus Aether 
Coniugis in gremium laetae descendit, et omnes 
Magnus alit, magno commixtus corpore , fetus. 
Avia tum resonant avibus virgulta canoris , 
Et Venerem certis repetunt armenta diebus. 



AD VIRGILIUM. 145 

Heynius: // Pulcerrinius versus (324), ut totus locus, quem 
imitatione expressum vide apud Columellam X, 197 sq." Huius- 
modi animadversiones saepe risu exceptae sunt, et nunc in- 
terdum excipiuntur. Qui faciunt, non cogitant, quantam eae 
olim habuerint utilitatem, et hodie quoque, non omnibus 
quidem , sed multis , qui in his literis non satis versati , vete- 
res poetas tamen legere amant. Vellem modo, vir doctus, 
ideoque, si quisquam, modestus, hic illic pro admiratione 
adhibuisset interpretationem. Equidem ego non satis intelligo, 
quid alit significet. Aether alit fetus, non potest accipi, ut 
nutrit, sustentat fetus, alimenta, ex tellure nata, fetibus 
praebet. Nam unica hic quaestio est de amore, quo, tem- 
pore veris, omnia rapiuntur ad creandum et pariendum. Est 
sacrum connubium aetheris et terrae, lepbg yKftos, multis poe- 
tarum, in utraque lingua, versibus cantatum. Ad hoc exem- 
plum caetera omnia tunc celebrant suum connubium. Iam 
mihi hoc mirum accidit, quod, quum pater fecundis imbribus 
in gremium coniugis descendat, eosque imbres magno corpori 
infundat, omnes fetus alere dicatur. Putabam hoc esse terrae 
matris, quae primum fetus utero conceptos alit , mox parit. 
Suspicor Virgilium scripsisse: 

Coniugis in gremium laetae descendit , et omnes 
Magnus agit magno commixtus corpore fetus. 
Aether in gremium coniugis descendit , seque cum magno cor- 
pore miscens, ex eo corpore agit omnes fetus, omnia quibus 
homines et animalia nutriuntur, non alit fetus in magno cor- 
pore coniugis, hoc ipsa coniux facit. Proprie mater pariens 
agit fetus, fetus in lucem edit. Nunc pater agit, qui matre 
impleta, auctor est, ut ea possit agere, quod exquisite ex- 
pressum, ipse agit. Virgilius ita loquitur II Georg. 130, de 
pomo, quod membris agit atra venena, hoc est, expellit, exigit. 
Idem alibi saepe, et mox idem extulit per aliud verbum, 
pampinus trudit gemmas. Talia sunt arbor agit radices, metus 
sudorem, caet. Sunt etiam exempla, in quibus agere membris 
significat iniicere membris. Sed hoc ad nostrum versum ac- 
commodare nolim, quum legatur corpore, idque tam ad com- 
mixtus quam ad agit pertineat. Caeterum agere et alere saepe 
in MSS. confunduntur. Notum est illud Ciceronis pro Archia 7. 

10 

Haec studia adolescentiam alunt. Sententia, quam in his ver- 
sibus cxplicavi, eadem est iu Lucret. I, 251 sq. Postremo 
pereunt imbrcs , ubi eos pater Aether In gremium malris Terrai 
praecipUavit. At nitidae surgunt fruges, ramisque virescunt Ar- 
boribus; crescunt ipsae, fetuque gravantur. Hinc alitur porro 
nostrum genus atque ferarum. 

Heynius, et quis non ante Heynium, imitationem Colu- 
mellae attigerunt. Ea imitatio est una de ineptissimis, quas 
unquam vidi. Virgilius sacrum connubium verbis honestissi- 
mis ad rationcm connubii humani depinxit. Quatuor magni 
poetae versus plus habent maiestatis et elegantiae , quam toti 
viginti quinque Columellae. Talis poeta tales versus non ca- 
lamistris inurere, sed ab imitandis deterreri debuerat. Notum 
est praeceptum Ciceronis de Commentariis Iulii Caesaris, uti- 
lissimura illud, ad continendos quoque poetarum impetus. 
Quod Columella in Virgilio commisit, hoc alii in scriptore sacro 
commiserunt. Nihil verecundius nihil sublimius cogitari dici- 
que potuit, quam quod angelus Gabriel dixit Mariae, virgini 
sanctae , apud Lucam : Ylveupx xytov eireXevveTxt iir) <re , xx) 
Suvxpts u^Io-tov ewio-xtxret troi, 5/o xx) to yevvuftevov xytov 
xhySytreTxt u'toi Siou. Poetae hoc effato contenti esse poterant, 
et, si usquam, hic modum ingenii tenere debuerant. Quid 
autem veteres Christiani, quid recentiores, inde a Iacobo San- 
nazario? Narrare vereor, et explicare me pudet. 
II. 336—338. 

Non alios prima crescentis origine mundi 

Illuxisse dies , aliumve habuisse tenorem 

Crediderim. 
Ex his et aliis nostri versibus Claudianus de Mallii Theod. 
Cons. suos composuit: vs. 251 sq. Vel quis non sitiens sermonis 
mella politi Deserat Orpheos blanda testudine cantus? Quulem te 
legimus teneri primordia mundi Scribentem , aut partes animae per 
singula. Virg. Ecl. VI, 30. Nec tantum Wwdope mirantur et 

Ismarus Orphea. Namque canebat ut his exordia primis Om- 

nia, et ipse tener mundi, concreverit orbis. Quod ad partes ani- 
mae per singula, sunt Virgilii ex Aeneide, totam infusaper artus 
mens agitat molem. Virgilius erat poetis Romanis, quod Ho- 
merus Graecis. Multi versus obscuri ex illa luce illustrantur. 

II. 340, 341. 

Quum primae lucem pecudes hausere, virumque 
Terrea progenies duris caput extulit arvis. 
Mundus vere natus est. Tunc natae pecudes, tunc progenies 
virum. Sed cur terrea? alii praeferunt ferrea. Utrumque 
habet difficultatem. Terrea nihil fere significat; nam homines 
qui caput extulere arvis, non aliunde nati intelliguntur, quam 
ex terra : ferrea appellari non potest prima illa progenies , 
nisi esset ipsa aetas ferrea, pessima ex quatuor, vel gens illa 
ex dentibus draconis sata. Atque hae difficultates non latue- 
runt interpretes. Omnino requiritur : 

Aurea progenies duris caput extulit arvis. 
Vetus Mythologia variis modis traditur. Poetae, ut Heinsius 
et alii saepe animadverterunt , modo hanc, modo illam nar- 
rationem sequuntur. Virgilius ipse sibi hanc libertatem sumit. 
In Ecloga VI, 31, sq. mundi exordia sic describit, ut post 
explicatum chaos, mundi tenerum orbem concrevisse dicat, 
tum solera luxisse, silvas surrexisse, animalia per montes 
errasse: Hinc lapides Pyrrhae iactos , Saturnia regna. Ibi pro- 
genies virum aurea nascitur ex lapidibus : nam Saturnia regna 
sunt, per appositionem , lapides Pyrrhae. Ovidius in Meta- 
morphosi , post hominem creatum e terra sive ab opifice mundi , 
sive ab Iapeto: aurea prima sata est aetas. Vocabula aurea 
et ferrea seu terrea, si praesertim maiusculis literis scribun- 
tur, non multum differunt: et sententia loci hoc adeo poscit, 
ut cuivis in mentem venire debeat. Oudendorpius ad Prontin. 
Strateg. IV, 1. nTerrea, uonferrea, cum viris doctis scri- 
bendum est, ut Phylargyrius , Lactantius, et ipsa docet ratio. 
Loquitur enim Maro de recens natis hominibus, quibus epi- 
theton aurea magis convenisset , quam ferrea." 
II. 360, 861. 

Viribus eniti quarum , et contemnere ventos Assuescant. 
Non, ut eniti explicem , affero versus V. Flacci II, 462 sq. 
sed fortasse emendem : Constitit Alcides; visuque enisus, in alta 
Rupe truces manicas , defectaque virginis ora Cernit, et ad pri- 
mos turgeniia lumina fluctus. Hercules audiverat sonos vocis , 
nescius unde- Sequitur vocem. Vox ducit in rupem. Ille visu 
enisus cernit virginem. Illa erat Hesione, ut postea cognovit. 

10* 

Quid visu? Enisus intelligitur. Visu Buim. exponit: loca ob- 
stantia visu superat. Ingeuiose, si Latine. Non minus obscura 
sunt ad primos fluctus. Pro fluctus iu optimis MSS. flelus. 
Omitto coniecturas Heinsii et aliorum. Meae sunt : Constitit 
Alcides ; miseraeque , enisus, in alta Rupe truces municas defec- 
taque virginis ora Cernit , et assiduos turyentia lumina fletus. 
Flaccus amat constructionem turget fletus , pro fletibus. 
II. 371-379. 

Texendae saepes etiam, et pecus omne tenendum, 
Praecipue dum frons tenera imprudensque laborum : 
Cui , super indignas hiemes solemque potentem , 
Silvestres uri adsidue capraeque sequaces 
llludunt , pascuntur oves avidaeque iuvencae. 
Frigora nec tantum cana concreta pruina, 
Aut gravis incumbens scopulis arentibus aestas, 
Quantum illi nocuere greges , durique venenum 
Dentis , et admorso signata in stirpe cicatrix. 
Sententia facillima. Saepes texendae sunt, quae omne pecus 
arceant a vitibus , praecipue dum tenerae sunt. Nam nec frigus 
nec calor tantum iis nocent, quantum greges. Ita fere scrip- 
sisset Plinius vel Columella. Oratio poetica alia est. Vult 
ornamenta quaedam. Et hic ea habet pulcherrima, si tres ver- 
sus 373 — 375, excipias. Uri, capreae, illudunt tenerae vitium 
frondi, plus, quam hiemes et sol illudunt. Frigida tempestas 
et nimius calor illudunt frondi , quis unquam dixit? IUudere 
est tamquam ludendo corrumpere. Si capreae, parvum animal, 
modo hanc modo illam frondem arrodens, petulanter perdit, 
recte dicitur Uludere frondi, non recte dicitur de uro. De ca- 
preis, accipio. Ita I Georg. 181 variae illudant pestes. At 
quaenam pestes ? exiguus mus , capti oculis talpae , et bufo. 
Iam tibi uros propone. Sunt, ait Caesar B. G. VI, 28, ma- 
gnitudine paullo infra elephantos , specie et colore et figura tauri. 
Magna vis eorum et magna velocitas ; neque homini neque ferae , 
quam conspexerint , parcunt. Qui tales feras tenellis palmiti- 
bus facit illudentes , is Herculi soleas infantis aptat. Unus 
nimirum urus totas vineas conculcat et eruit. Uros interpre- 
tantur hic boves sihestres , bufalos, ex III Georg. 532. Sed 
hoc, puto, multum , differt. Virgilius ibi describit pestem, 

quae in regionibus , hodie Stiria et Carintia appellatis , saeviit , 
tanto ante suam memoriam. Eratne nunc quoque metus, 
ne bufali impune in locis cultis vagati, vineas infestarent? 
Multi non credunt, et Cerda coniicit silvestres tauri vel ursi, 
Schraderus hirci. Iam constructio cui illudunt , pascuntur 
oves, pro cui illudunt, quam pascuntur oves, admodum dura 
est. Non repugnabat linguae, quam illudunt, pascuntur oves ; 
sed vel sic particula et vel que ante seu post oves desi- 
deratur. 

Adsidue autem metro implendo infartum videtur. Quid refert , 
utrum uri et capreae assidue illudant an semel. Frondes tenellae , 
ita allusae mortuae sunt, mortuae saepe stirpes, aut diu mortuis 
similes. Etiamsi tamen paullo minus morsu venenato caprea- 
rum corrumperentur, adsidue parum in hac sententia significat. 
Quod autem non multum significat, hoc non est Virgilianum. 
Omitto, quae certe tamquam insolita, in sequaces capreae et 
hiemes indignae notari possent. Neque adeo plura reprehendere 
attinet. Nam, etiamsi quis ostenderet, omnia, quae adhuc 
de tribus versibus dixi , inclementer et temere esse dicta , 
vel una me caussa ab iis agnoscendis deterreret. Apparebit, 
quid velim: 

Texendae saepes etiam, et pecus omne tenendum, 
Praecipue dum frons tenera imprudensque laborum : 
Frigora nec tantum cana concreta pruina, 
Aut gravis incumbens scopulis arentibus aestas, 
Quantum illi nocuere greges, durique venenum 
Dentis, et admorso signata in stirpe cicatrix. 
Haec sunt pulchra, apta, rotunda, nihil deest, superest 
nihil, sunt Latina, verbo, sunt Virgiliana. In eiectis tribus 
versibus omnia non tantura contra , verum etiam idem omnino 
significantia, sed, modis peioribus, auctiora solum, adiectis 
caprearum, iuvencarum et urorum nominibus. Corruptela tex- 
tus genuini sine dubio est antiqua. Sed Virgilius ista, ne 
primo quidera impetu, chartis illudere potuit. Quae ipsum 
emendasse constat, omnia sunt meliora. 
II. 385—392. 

Nec non Ausonii, Troia gens missa, coloni 
Versibus incomtis ludunt , risuque soluto; 

Oraque corticibus sumunt horrenda cavatis : 
Et te, Bacche, vocant per carmina laeta, tibique 
Oscilla ex alta suspendunt mollia pinu. 
Hinc omnis largo pubescit vinea fuetu: 
Complentur vallesque cavae saltusque profundi, 
Et quocumque deus circum caput egit honestum. 
Heynius : // oscilla h. larvas e corticibus factas , quales etiam- 
num in monumentis occurrunt, ex arboribus suspendebant ; 
ea h. 1. mollia h. mobilia , pendula. Exhibuit gemmam haec 
oscilla referentem, Spencius Polyinet. Pl. XX. fig. 2. Idem 
elegantissimi ingenii vir pulchre originem et caussam huius 
ritus in eo reperiebat , quod eos Bacchi vultus appensos vento 
impelli quaquaversus et converti volebant agricolae, quoniam 
qua ille Deus faciem converterat, summa agri ubertas sequi 
credebatur." Coniectura admodum verosimilis : sed oscilla a 
larvis distinguo. Larvae istae e corticibus ostendebant caput 
horrendum et turpe: Bacchus habebat caput honestum, pul- 
chrum. Oscilla, sunt parva ora, parvae imagines oris, vultus: 
mollia, quia ex argilla, vel alia materie ficta; semper for- 
mosa , quia Deus , cui tunc suspendebantur , formosus. Bac- 
chus ita mille oculos in honestis capitibus quaquaversus cir- 
cumferebat ex arboribus, quae oscilla suspensa gestabant. 
Quascumque autem partes adspiceret, ibi erat summa vine- 
arum fertilitas. Vineae adeo praesertim in vallibus et salti- 
bus florebant. Heynius: nValles saltusque si vitibus consita 
loca, ut probabile videtur, hic expressa sunt, improprie 
dicuntur de vineis, in plano et in collibus, seu locis aspe- 
ris, adeoque et saltuosis, satis." Eandem difficultatem ani- 
madverteram. Omnia, puto, melius intelligentur , versibus 
transpositis : 

Et te, Bacche, vocant per carmina laeta, tibique 
Oscilla ex alta suspendunt mollia pinu. 
Complentur vallesque cavae saltusque profundi; 
Et , quocumque deus circum caput egit honestum , 
Hic omnis largo pubescit vinea foetu. 
Suspendunt oscilla ex alta pinu. Valles et saltus iis com- 
plentur. Et quocumque deus, in oscillis, caput circumagit, 
ibi maxima est vinearum ubertas. Mutavi hinc in hic. 

11. 398. 

Cui nunquam exhausti satis est. 
In Med. exhaustis. Prima sequens litera male repetita. Boeth. 
IV, 1. atque ubi iam exhausti fuerit satis. 
II. 405—407. 

Iam tum acer curas venientem extendit in annum 
Rusticus, et curvo Saturni dente relictam 
Persequitur vitem attondens, fingitque putando. 
Servius : // a se paullo ante desertam." Burm. // neglectam 
tondere, praeteritam." In eo reprehenditur negligentia rus- 
tici: sed hoc non fert iam tum et acer. Alii interpretantur 
//relictam fructu et frondibus nudatam, quod itaque eius re- 
liquum est, iam nunc est putandum." Vitem, quae sub hiemem 
frondes posuit, dici relictam, est, puto, Latinitati Virgilianae 
adversum. Ostendi difficultatem , tollere adhuc nescivi, nisi 
per recultam. Vitem, quam ineunte hoc anno putaverat, co- 
luerat, nunc rursus putat et colit, recolit; quod faciendum 
erat anno veniente, iam nunc facit. Terra reculta est apud 
Ovid. V Metam. 647, ubi in Mediceo legitur relicta. Statius 
Silv. II, iii, 49. Tunc ego teque diu recolam. Et Iovis et 
Phoebi frondes et discolor umbra Populus, et nostrae stupeant 
tua germina pinus. 
II. -407. 

Persequitur vitem attondens , fingitque putando. 
Servius: componit. Optime. Coma, vestes multaque alia, nimi- 
um luxuriantes, componuntur , ut accipiant formam magis de- 
coram. Et fingere est formam dare, formare, saepe, ut idem 
Serv. ad VIII Aen. 634, interpretatur , ad integram faciem 
arte perducere. Una de caussis, cur Virgilius adeo excellat, 
est in eo sita, quod nativam verborum significationem diligen- 
tissime observat. Hoc non melius apparet, quam si cum aliis 
comparatur. Claudian. II Eutrop. 499. Hi longe ventura no- 
tant , dubiisque parati Casibus occurrunt fabro meliore politi. 
Prometheus igitur faber ex limo polivit prudentiores homines : 
quamquam mox de minus prudentibus. Deteriore luto pravus 
quos condidit auctor , Epimetheus. Melius scripsisset potiti, et 
pro fabro aliud, v. c. artifice posuisset. Finguntur et alia, 
ut v. c. equus, ora equi, frenis parere recusantis, unde et 

figurate animus hominis, ira et furore ablati, fingitur. Phoe- 
bus VI Aen. 80, vatis fera corda domans , fingitque premendo. 
Quod imitatus V. Flaccus V, 534, scripsit: fingU placidisfera 
pectora dictis. Ibi Heinsius malebat fregit , et Burm. durius 
putat fingere, cum potius iingimus placida pectora, Hcet in- 
tus geramus fera. Rex, opinor, Aeetes ira fervens, eamque 
celare conatus, sua fera pectora, tamquam ora equi ferocien- 
tis, fingit dictis placidis, dum per orationem placidam aestum 
animi ad moderationem , licet simulatam, componere studet. 
II. 420—424. 

Contra, non ulla est oleae cultura neque illae 
Procurvam exspectant falcem rastrosque tenaces, 
Quum semel haeserunt arvis aurasque tulerunt. 
Ips satis tellus, quum dente recluditur unco, 
Sufficit humorem et gravidas cum vomere fruges. 
Haec variis modis distinguuntur et esplicantur. Equidem haud 
scio , quid cum vomere ad sententiam loci pertineat. Yirgilius 
docuerat, quanta cura et industria colendis vitibus esset ad- 
hibenda. Nunc ad oleas transit, earumque non ullam esse 
culturam dicit, neque hic falcem neque rastros exspectari, 
ipsam enira tellurem sufficere humorem, ligone tantum reclu- 
sam. Ergo non opus erat aratro. Non ulla cultura exponi- 
tur, oleae nulla fere cultura indigent, ex verbis Columellae, 
levi cultura sustinentur. Ea, ni fallor, cultura fit per dentem 
uncum ligonis. Ubi aratrum accedit, licet rarius quam in 
vitibus, maior tamen est cultura, quam hic agitur. Et Yir- 
gilius sequentia cum oleis sic coniungit, ut, si baccae, cytisi, 
taedae, salices, genestae non rastris neque ulli hominum cu- 
rae obnoxia sint , oleae certe admodum exigua indigere intelligi 
debeant. Locum sic esse legendum et distinguendum existimo : 
Ipsa satis tellus: quwn dente recluditur unco 
Sufficit humorem et gravidas sine vomere fruges. 
Ipsa terra oleis sat est. Oleae terra contentae esse possunt: 
quae, quum recluditur ligone, humorem et fruges dat. In 
MSS. CUM, NAM, IN et SINE saepe confunduntur. 
II. 451—459. 

Nec non et torrentem undam levis innatat alvus, 
Missa Pado ; nec non et apes examina condunt 

Corticibusque cavis vitiosaeque ilicis alveo. 

Quid memorandum aeque Baccheia dona tulerunt? 

Bacchus et ad culpam caussas dedit; ille furentis 

Centauros leto domuit, Rhoetumque Pholumque 

Et magno Hylaeum Lapithis cratere minantem. 

O fortunatos nimium, sua si bona norint 

Agricolas ! 
Virgilius in Libro I cecinit culturam agri et rusticationem, iu 
Libro II culturam vitium et omnino arborum et virgultorum. 
Istae partes absolutae sunt cum versu 453, Corticibusque ca- 
vis vitiosaeque ilicis alveo. Quae sequuntur laudes vitae rus- 
ticae, efficiunt pulcherrimum utriusque libri epilogum, ad 
ipsum carmen didacticum necessarie non pertinent. Iam videor 
mihi perspicere aptam et connexam rerum verborumque seriem , 
si quatuor versus 454 — 457, Quid memorandum — cratere 
minantem desunt, non perspicio, si adsunt. 

Virgilius in Libris I et II, descripsit bona, quot quanta 
ex agris et arboribus percipi possint, quibusque viis possint. 
Merito igitur beatus vocatur rusticus, qui intelligit, quam 
dives et felix sit, suamque sortem recte aestimat. Interpone 
quatuor versus; vinculum carminis et epilogi solutum est. 
Iam veteres hic non idem sentiebant. Serviana testantur: 
// Quid memorandum aeque ; quid similiter laudandum. Tule- 
runt: dona Liberi : sicut silvae sponte procreantes. Alii et 
quae legunt; ut sit sensus quid dicendum est, quae tulerunt, 
id est, attulerunt, ipsa etiam dona Baccheia: ut hoc dicat: 
Parum est, quod vites tantum laborem requirunt; etiam mu- 
nera earum caussas praestant furoris. O Fortunatos. Non est 
abruptus transitus ad laudem vitae rusticae: nam ad superi- 
ora pertinet: post vituperationem quippe vini, ista quasi con- 
solatio est, per quam ostenditur, quantas voluptates rusticis 
natura praestiterit." 

Insignis huius libri pars data est culturae vitium. Poeta 
in principio Bacchum invocat, cuius muneribus essent omnia 
plena , tum singulari studio ea exponit , quae ad hanc cul- 
turam pertineant, et varia vinorum genera laudat. Haec sane 
proficisci non potuerunt, nisi ab eo, qui sciret et agnosceret 
rei momentum ad commoda totius Italiae et hominum re- 

creationem; cuius adeo recreationis ipsos agricolas in sacris, 
et domesticis festis facit participes. Quid iam de poeta dica- 
mus, qui, quod brevi ante scripsit, finito carmine, sic con- 
temnit et dona Baccheia fere abominatur , quasi eum com- 
mendatae vitium culturae poeniteat ? addidisset saltem aliquid , 
quo inexspectata illa reprehensio mitigaretur, v. c. ea ratione, 
qua Tibullus I, x, 1 — 7 prius a se dicta interpretatur: 
Quis fuU horrendos pritnus qui protulU enses; 

Quam ferus, et vere ferreus ille fuUI 
Tunc caedes hominum generi, tunc praelia nata; 

Tunc brevior dirae mortis aperta via est. 
At nihil Ule miser meruit : nos ad mala nostra 
Vertimus , in saevas quod dedU ille feras. 
Sed fac, Virgilium scripsisse: 

Et magno Hylaeum Lapithis cratere minantem: 
Sed nihil ille Deus meruit: nos vertvmus ipsi 
Ad mala, quae miserae data sunt soUdia vUae. 
vel aliud , praestantius ; carmen quidem didacticum melius 
finiretur, et cum epilogo cohaereret: laudare tamen non possem. 
Consideremus etiam singula quaedam. Ne studio accusandi 
abreptus, et tamquam caussae susceptae favere videar, Hey- 
nium, clementis8imi illum et multa ferentis ac patientis in- 
genii virum , faciam interpretem : // Vs. 454 , 455 : sationem 
silvanim suadere poetam memineris ex vs. 433. Tot tantisque 
utilitatibus multum cedunt fructus vinearum, quae tamen tam 
assiduam operam exigunt; quin earum cultura multa adeo 
mala affert. Hoc, ut poStam decebat, a generali ac nuda 
enuntiatione ad facti exemplum deducit. Ad culpam: ad fu- 
rores , ad facinora et crimina committenda incendit homines." 
Haec Heynius. Virgilius nempe in vs. 433, dixerat: Et du- 
bUant homines serere atque impendere curam? scilicet arbores 
et virgulta, quae exiguam vel nullam operam poscunt. Ergo 
hoc longe melius atque utilius est, quam vineis tantum la- 
boris impendere. Hic Virgilius interrogari poterat, cur igitur 
tantam operam explicandae rei, nunc contemtae, dedisset, 
cuius fructus multum arboribus et virgultis cederent? Multae 
arbores enumerantur. Suam quaequc utilitatem affert. In his 
postrema laudatur utilitas ilicis, quamvis vitiosae ; hoc, licet 

non possit reprehendi additum denique utilitatibus aliarum 
arborum , sic in vicinia vini condemnati positum , pene ridicu- 
lum est. Quis scribere ausit: guin etiam putres arbores suam 
habent utilitatem : quid aeque memorandum dona Bacchi tulerunt ? 
Sed, inquit, vitium fructus multa mala ferunt. Ideone 
contemnendi? an propterea imitabimur Lycurgum, Thraca 
bipenniferum , Penthea, et Imperatores quosdam Romanos, 
et innocuas stirpes exscindemus? Nihil prodest, quod idem 
nocere non possit , vereque Mnesitheus : tov ohov dso) ®vyTo7$ 
sSsit-xv , to7$ fih opSco? %pu[iivotg 'AyxSov [isyto-Tov , toI? S' xtxx- 
ru$, roufMTatov. Virgilius exemplum facti ex Homero petiit. 
At Homerus caussam furoris non tacuit. 

Olvdg ore Tpctist (isXtyihvs ■> o$ ts scx) aXXov 
TiXKTTst , o<; xv [itv %ot,v!iov sXy, j«^S' a"ei[&K •xivy. 
et Horatius in suavissimo Carmine: Nullam, Vare, sacra vite 
prius severis arborem. At ne quis modici transsiliat munera Li- 
beri, Centaurea monet cum Lapithis rixa super mero. Quod 
Rhoetus et Pholus hic occisi dicuntur, quos alii fugatos nar- 
rant, hoc me quidem non movet. Sequi potuit Virgilius 
alium auctorem. Neque adeo movent illa, caussas dare ad 
culpam, pro culpae vel culpis , nam multae ebrietatis sunt cul- 
pae. Sed Virgilius talia non uno exemplo ex Mythologia pe- 
tito ornare solet , et hic , puto , ornare debuerat , quia unum 
sic positum, tenuius est, nec gravitati sententiae respondet. 
Denique Centauros furentes leto domuit haud ita quidem am- 
bigue dicta sunt, ut cum duobus Britannis potius iungeremus 
furentes leto, quam domuit leto: nam si leto domuit offendat, 
facilis est emendatio leto misit, vel, bello domuit, qua voce 
in hac re alii poetae utuntur, ut Horatius 1. 1. debellata rixa 
super mero, Ovid. Art. am. I, 592. nimium faciles ad fera 
bella manus, Anthol. Burm. III, 85. At Lapithas bello perdis 
Iacche , gravi : si dicam tamen , haec apta et loco convenientia 
mihi videri, mentiar. 
II. 475—477. 

Me vero primum dulces ante omnia Musae, 
Quarum sacra fero ingenti percussus amore, 
Accipiant, coelique vias et sidera monstrent; 
Poetae sunt sacerdotes Musarum, sacra ferunt Musis, sacra 

ferurU in templa vel aras Musarum, vel sacraferunt, quando 
locus quo, et Deus cui sacra feruntur, ex sententia intelli- 
guntur. Virgilius illud sacra ferre non alio modo ponit. Vide 
III Aen. 19. Sacra Dionaeae matri Divisque ferebam. IX, 86. 
Lucus quo sacra ferebant. XII, 13. fer sacra. Sic in aliis 
exemplis. Hoc igitur est contra morem Virgilianum, et, puto, 
Latinum. Quis enim probet sacra fero Apollinis, pro sacer- 
dos sum Apollinis? Nec, qui sacra ferunt Apollini , ideo in- 
telliguntur esse sacerdotes. Possunt aliquando, interdum saepe 
sacra ferre, etiam non sacerdotes. Talia, etiamsi usu huius 
illiusve scriptoris essent recepta, negligentiam produnt, a 
castigato stilo alienam. Interpretes comparant Propert. III, 
i 2. • Primus ego ingredior puro de fonte sacerdos Itala per 
Graios orgia ferre choros, et Manilium I, 6. ad viridi nutan- 
tes vertice sihas Sacra ferens. Propertius nihil ad hunc locum : 
Manilius pro nobis est. 

Neque illa Musae, quarum sacra fero, me accipiant , hic 
tam limata et polita arbitror, quam, si pro accipiant aliud 
legeretur. Propertius 1. 1. scripsit: Callimachi manes , et Coi 
sacra Philetae , In vestrum, quaeso , me sinite ire nemus. Pro 
eo recte dixisset me in vestrum nemus accipite. Sed Musae , 
quarum sacra fero, me accipiant, pro, Musae sacra accipiant, 
durum est. Si XI Aen. 557 , recte dixit : tibi, o Latonia virgo 
hanc Ipse pater famulam voveo. Accipe, testor Diva tuam: hinc 
non sequitur, nunc recte dictum esse, quod reprehendimus. 
Bene haec an secus disputaverim , alii iudicent. Semper ta- 
men meliores versus hos iudicabo: 

Me vero primum dulces ante omnia Musae, 
Quarum signa fero ingenti percussus amore , 
Adspiciant, coelique vias et sidera monstrent. 
Qui numen aliquod et rem, cui numen praeest, praecipue 
colit, hic sub numine isto militare, eiusque signa ferre dici- 
tur. Horat. IV, Carm. T. ad Venerem: Et centum puer artium 
Late signa feret militiae tuae. Ovid. Rem. Amoris, 3. Parce 
tuum vatem sceleris damnare Cupido, Tradita qui toties , te duce , 
signa tuli. Statius IX Theb. 608. Virgo potens nemorum cuius 
non mollia signa Mililiamque trucem frequento. Tibull. ad Vc- 
nerem: II, vi, 6. erronem sub tua signa voca. Similis est 

metaphora, a castris petita; et, qui aliud numen colit, pri- 
oris trunsfuga vocatur. Adspiciant in hac re sollemne est ver- 
bum. Quis ignorat Horatianum : Quem tu , Melpomene, semel 
Nasceniem placido lumine videris. Virg. IV Georg. 2. Hanc etiam 
Maecenas, adspice partem. IV Aen. 172. Nec Saturnius haec 
oculis paier adspicit aequis. Praetereo Graeca eiviieTv, e\<ro- 
pxv alia. 

II. 495—498. 

Illum non populi fasces , non purpura regum , 
Fleird , et infidos agitans discordia fratres,- 
Aut coniurato descendens Dacus ab Histro ; 
Non res Romanae perituraque regna ; 
Praetereo diversas interpretationes, et Reiskii res Comanae , 
hoc est , Armenae vel Parthicae ; et coniicio : 

Non spes Romanae periiuraque regna. 
Quid sperent Romani, quae regna imperio suo adiicere cupiant, 
peritura per illud semper crescendi studium. Alter populus 
alterius interitum sperat; Horatius: Non ut , secundum vota 
Parthorum, sua Urbs haec periret dextera. Hoc est spes Par- 
thorum perituraque Roma. Spes Italae apud Claudian. VI Cons. 
Honor. 24. 
II. 498. 

neque ille, 
Aut doluit miserans inopem, uut invidit habenti. 
In Servianis est triplex interpretatio : Virgilius noluit rustico 
assignare misericordiam, ne ei daret etiam caeteras animi 
passiones; rusticus paupertatem non dolet, quod eam malum 
esse non credit, sed munus Deorum; rusticus nec bonis nec 
malis alicuius movetur, quia eius non interest, quippe qui 
ab urbibus est remotus. Quarta interpretatio est Burmanni: 
rustici, naturalibus bonis contenti, nullos vel raros vident 
inopes et mendicos, ideo nec dolere miserantes solent. Men- 
dicitas ibi nulla, ergo nec misericordiae locus. Atque hoc 
Heynius accipit : // nec dolet , nec invidet , quod in agro re- 
motus ab omni pauperum miseria et divitum luxu ac fastu , 
animum ab omni perturbatione vacuum habere potest." No- 
lunt esse rusticum Stoicum, et tamen faciunt, saltem dimi- 
diatum. At quae laus, non peccare, ubi desunt occasio et 

illecebrae ! Nec dolere est illa perturbatio , quia ex miseraiione 
oritur. Pauperes autem et egeni, illis praesertim temporibus, 
sine dubio fuerunt. Cogitemus vel Meliboeum ex prima Ecloga. 
Virgilius vitam et ingenia rusticorum opponit urbanis. Rustici 
horum vitiis carent. Hoc satis est ad laudem. Ea laus sic 
poterat exprimi : 

neque ille , 

Haud doluit miserans inopem, aut invidit habenti. 
Rusticus, non, ut urbanus, adspicit inopem sine dolore et 
misericordia , aut invidet diviti : sed dolet et miseratur, et 
suo contentus est, ex quo etiam paupertatem aliorum suble- 
vare possit. 
II. 505. 

Ut gemma bibat. 
Contra rustici scypho fagino et vili utebantur. Corrige hinc 
Senec. Hippol. 105 sq. Tunc illa magnae dira fortunae co- 
mes Subit libido: non placent suetae dapes, Non tecta sani 
moris, aut vilis cibus. In Florent. ullus. G-ronovius coniicit 
torus, ego non vilis scyphus. Post dapes non recte memora- 
tur cibus. 
II. 507. 

Condit opes alius, defossoque incubat auro. 
Hoc est, condit , defodit, et incubat. Quantum condit et 
defodit difFerunt? Prius, credo, opes parare oportet, quam 
defodias. Scribendum puto: 

Cogit opes alius, defossoque incubat auro. 
Similia exempla laudant, ut Lucretii, sanguine civili remcon- 
flant , et ex nostro, qui divitiis soli incubuere repertis. Utrum- 
que verbum, conflare et reperire, antecedit. Seneca Herc. 
Fur. 165, hic nullo fine beatus Componit opes, gazis inhians, 
Et congesto pauper in auro est. Idem Herc. Oet. 636. Solas 
uptat , quas donet , opes. Sed hoc non est avari. Legendum 
condat. Gronov. ponat. Boethius III, 3. Non expleturas co- 
gat avarus opes. 
II. 508—510. 

Hic stupet attonitus Rostris,- hunc plausus hiantem 

Per cuneos geminatus enim plebisque patrumque 

Corripuit ; 

Quis geminaius enim explicare scivit, ut Virgilio digna habe- 
rentur? Locum vel corruptura vel spurium arbitror. Et, si 
supra hunc Epilogum appellavi pulcherrimum, non tamen 
omnia sine exceptione laudo. Nec mirum, si locus de lau- 
dibus vitae rusticae, post Virgilium factus communis, et a 
multis celebratus, additamentis inquinaretur? Nonnullis ver- 
sibus eiectis ita nitor et suavitas restitui possunt, ut vere ex 
vena Mantuani fluxisse videantur: de quo posthaec. Hic 
quidem divinavi : 

Hic stupet attonitus Rostris ; hunc plausus hiantem 
Per cuneo8, geminans studium plebisque patrumque , 
Corripuit ; 
Plausus , gerainans studium , ostendens geminum studium ple- 
bis et patrum , quod in plausu spectatur et auditur. Studium 
significat favorem ; et coniunguntur, ut Cicero v. c. con- 
iunxit pro Roscio Com. 10. actor quod studium et quem 
favorem secum in scenam attulit. In scena autem Iioscios 
maximo plausu spectatores prosequebantur. Adde Virg. V Aen. 
216. studiisque faventum consonat omne nemus. Cf. Heins. ad 
Georg. III, 498 et Burm. ad V. Flacc. III, 628. Neque 
multum differunt GEMINATUSENIM et GEMINANSSTU- 
DIUM. Sed hic versus unus ex iis, qui notari et ostendi 
debent, ue, tamquam elegantes, silentio praetereantur , sed 
ut alii ad emendandum vel explicandum moveantur. 
II. 513—515. 

Agricola incurvo terram dimovit aratro: 
Hinc anni labor,- hinc patriam parvosque nepotes 
Sustinet; hinc armenta boum meritosque iuvencos. 
In Mediceo : parvosque penates. // Impense placet , ait Heinsius. 
Placeret impensius , ni penates miseros paullo ante iam praeces- 
sisse essem recordatus." Praecedit nempe vs. 505. Interpositi 
sunt igitur versus octo. Hoc quomodo Heinsium offenderit, 
non intelligo. Centena enim vocabula se intervallo longe bre- 
viore excipiunt. Nepotes mihi non placent. Ubi de patre fa- 
milias agitur, quos ille sustineat, requiritur domus, uxor , 
liberi: si nepotes adduntur, hi vel suos parentes amisere, vel 
alia de caussa ab avo sustinendi sunt. Talis autem exceptio 
a generali sententia abhorret. Omitto Heynii et aliorum dis- 

putationes, et conieeturas patrem parvosque nepotes, hic anni 
labor. Fortasse melius legeretur: 

hinc patriam patriosque penates Sustinet ; 
Quod annuo labore partum est, vocatur anni labor. Sic et 
Graeci tt&vo? et tt&voi, et Latini utuntur labor. Agricola 
sustinet patriam, agrum et regionem illam Mantuanam, in 
quam patriam se Musas esse deducturum gloriatur III Georg. 10. 
Heynius putat patriam non aliter sustineri quam conferendo 
in publicum. Sed quid iuvant vel gravissima vectigalia, si 
deest frumentum? Magna laus agricolae, qui curat, ne opus 
sit eo importato, quae res saepe ventis, bello, aliisve causis 
impediebatur. Virgilius in scribendis Georgicis hoc quoque 
spectavit, ut Romani sua bona nossent, neque ab industria 
Africae, aliarumque regionum penderent. De vetustiore aetate 
Varro III, 1 scribit cives in pace a rusticis Romanis ali, in 
hello tueri, Patrii penates, totam domum, uxorem, liberos, 
vernas, pecora, complectuntur. Patria complectitur illam Ita- 
liae partem , in qua Virgilius erat natus, cuius agriculturam prae- 
sertim ante oculos habet : patrii penates , ut Tibull. I, in, 33, 
at mihi contingat patrios celebrare Penates, Reddereque antiquo 
menstrua tura Lari. Lucan. IX, 330. patrios permitte penates 
Desertamque domum, dulcesque revisere natos. I, x, 15. Sedpa- 
trii servate Lares,- aluistis et idem , Cursarem vestros cum tener 
ante pedes. Et colebat ille , ut rusticus Horatii , paterna rura 
bubus suis. Imago, et ipsa dulcis, et signum non pauperis 
coloni. Propterea quoque parvos penates nunquam acceperim. 
Hoc enim significat pauperem agricolara , ut apud Horat III 
Carm. 29. Mundaeque parvo sub lare pauperum Coenae. Idem 
aliis modis alii exprimunt, sub lare curto , exiguo, gracili, 
angusto, paupere , arto; vide Bentl. ad Horatii I Epist. VII, 
58. Gaudentem parvisque sodalibus et lare certo, ubi Horatium 
scripsisse puto : Gaudentem parvisque sodalibus et lare parvo. 
Vocabulum ita repetitum ornamento stili poetici ducitur. Tale 
quoque est patriam patriosque. Caeterum hic omnino postula- 
tur vita divitis rustici, quia pauperis a laudibus vitae rusticae 
esset aliena, et ex sequentibus Virgilium istam vitam cogi- 
tasse, satis apparet, et iam antea nominavit latis otia fundis. 
Hanc quoque vitam cogitat Horatius in noto Carmine, qui 

et dotnum divUem appellat; et Tibulli rusticus II, i, 21, eat 
nitidus et saiur. Caeterum Penates et Lares non sunt iideni, 
ut neque Penates publici et privati. Sed in poetis discrimen 
non semper obaervatum. Supra mirabar religionem Heinsii, 
non ferentis penates, quia praecesserat penates , quamquam 
novem versus interpositi essent. Et idem non oflfendebatur 
Ovid. Heroid. I, 40, 42. Utque sit kic somno proditus , ille 
dolo. Thracia nocturno tangere castra dolo. Ultimum dolo male 
repetitum videtur ex priore, et mutandum in pede. Sic Clau- 
dian. Praefat. de Raptu Pros. II. Tftracia pacifero coidiyit 
arva pede. 
II. 520. 

Glande sues laeti redeunt: dant arbuta silvae. 
Yirgilius illud laeti tam saepe substantivis apponit, ut fere 
fastidium pariat. Hoc, praeter alia, indicio est, eum non 
omnia, ut voluit, eraendasse. Fortasse hic illic librarii erra- 
runt. Cur minus nitentes et nitidi usus esset, quam nunc 
videtur? Hic certe versus elegantior prodiret: 

Glande sues redeunt nitidi. 
Rufinianus de Scbem. Lex. vidit: redeunt laeti. Hoc ita ex 
nitidi corrumpi potuit, usitatissimum ex minus usitato. Equos 
nitentes ipse in Aeneide appellat, ut Nepos in Eumcne V, 
nitida iumenta. Ubi plura interpretes. 
II. 524, 525. 

Casta pudicitiam servat domus .- ubera vaccae 

Lactea demittunt; 
Licet ubera habeant adiunctum lactea , quia vaccae ea demit- 
tunt hoc non satis ostendit, quod requiritur, ingentem lactis 
copiam. Demittunt vel Columellae tenuius visum , qui haec 
ridicula imitatione expressit: quibus alma tellus annua vice, 
velut aeterno quodam puerperio laeta, mortalibus distenta muslo 
demittit ubera. Homo loquitur de vitibus. Virgil. III. Georg. 
316, plus de capellis dixit: ipsae memores redeunt in tecta 
suosque Ducunt, et gravido superant vix ubere limen. Hoc de- 
mum est ubera demittere. Demittere , ut nunc positum, taci- 
tam cogitationem morbi vel tristitiae, vel senectutis, in- 
volvit. In nonnullis MSS. dimittunt. Perpetua quidem fere 
confusio: hic duccre potest ad usitatum verbum distendnnt. 

n 

Horatius: quod si pudica mulier, claudens pecus, Distenta 
siccet ubera. 

II. 527—530. 

Ipse dies agitat festos, fususque per herbam , 

Ignis ubi in medio et socii cratera coronant , 

Te, libans , Lenaee, vocat; pecorisgue magidris 

Velocis iaculi certamina ponit in ulmo. 
Mediceus pro in medio habet ingenio. Hinc Burm. coniicit 
ignis ubi Genio, id est ara Genio posita. Schraderus et Hey- 
nius: ignis ubi, Genio et socii cratera coronant, in honorem 
Genii. Interpretatur tamen vulgatum : //ubi ara, in qua sa- 
crum fit, ex quo epulae parantur." Quis, quaeso, eam sen- 
tentiam sic enuntiasset? Virgilium enuntiasse nunquam 
equidem credam. Suspicor versum esse insititium, et hanc 
Virgilii manum: 

Ipse dies agiians festos , fususque per herbam , 

Te, libans, Lenaee, vocat ; 
Ignis, socii, et coronatus crater, facili opera ex Aeneide 
conflari potuerunt. Et similia in Tibullo et aliis inveniuntur. 
Pueros, vernas, socios adeo, ad festum fuisse admissos, vi- 
demus ex pecorum magistris, quibus certamina posuit. Si 
Virgilius craterem coronatum et alia voluisset, dixisset v. c. 
Dum socii ad medios ignes cratera coronant. Vel: Ignes dum 
ad medios socii cralera coronant. Hoc saltem intelligi poterat. 
Ita Horat. Epod. II. Positosque vernas, ditis examen domus, 
Circum renidentes Lares. Martial. III, 58. Cingunt serenum 
lactei, focum vernae, Et larga festos lucet ad Lares silva. 
Mutavi agitat in agitans. Ita et obscurum , quod iam veteres 
in agitat dies festos notarunt, sublatum est. Multi autem 
dies festi rure celebrabantur. De certo aliquo hic agi non 
arbitror. 

II. 535. 

Septemque una sibi muro circumdedit arces. 
Idem versus legitur in Aeneide VI, 786. cui loco tam aptus 
et proprius est; quam huic rainus. Nec Virgilius eosdem 
versus, ne litera quidem mutata, repetere solet. Grammatici, 
credo, inseruerunt. 

II. 536—540. 

Ante etiam sceptrum Dictaei regis , et ante 
Impia quam caesis gens est epulata iuvencis, 
Aureus hanc vitam in terris Saturnus agebat. 
Necdum etiam audierant inflari classica, necdum 
Impositos duris crepitare incudibus enses. 
Sententia postulare videtur: 

Necdum etenim audierant inflari classica. 
Homines sub Saturno talem vitam egerunt. Nam non erant 
bella. Bella sub Iove orta sunt, perniciosa illa, cum mul- 
tis aliis rebus, tum vitae felici et rusticae, et agriculturae. 
Virgilius hoc nomine bella saepe detestatur. 

DUO EMBLEMATA APUD CICERONEM DEPRENSA. 

In oratione pro C. Rabirio, perduellionis reo, VII. § 20. 
editur: Quum Saturninus Capitolium teneret armatus, esset una 
C. Glaucia — : in foro autem C. Marius et L. Valerius consules , 
post cunctus Senatus, atque ille Senatus, quem etiam vos ipsi, 
qui hos patres conscriptos, qui nunc sunt, in invidiam vocatis, 
quo facilius de hoc Senatu detrahere possitis, laudare consuevistis. 
Impeditum locum prorsus expedies, si deleto emblemate ita 
scripseris: atque ille Senatus , quem etiam vos ipsi, quo facilius 
de hoc Senatu detrahere possitis, laudare consuevistis. Adscriptum 
olim a sciolo est: hos patres conscriptos qui nunc sunt in invi- 
diam vocare, ut interpretaretur quid esset de hoc Senatu detra- 
here. Deinde ea annotatiuncula verbis Ciceronis utcumque 
accommodata vulgatam lectionem peperit. Non est Tullianae 
Latinitatis hos patres conscriptos qui nunc sunt. Interpolatus 
est locus in Verrinarum initio: inveteravit iam opinio — his 
iudiciis, quae nunc sint, pecuniosum hominem quamvis sit nocens 
neminem posse damnari. Ciceronem dedisse arbitror: his iudi- 
ciis pecuniosum — neminem posse damnari. 

C. G. Cobet. 

